tripathysagar/odia_wiki huggingface dataset:
ଷ୍ଟାଟିନ,  ଯାହାକି ଇଂରାଜୀ ଭାଷାରେ ଏଚଏମ‌ଜି-ସିଓଏ ରେଡକ୍ଟେଜ୍ ଇନହିବିଟର  ( - ଭାବରେ ମଧ୍ୟ ଜଣାଶୁଣା) ଏକ ଔଷଧ ଯାହା ମୁଖ୍ୟତଃ ଉଚ୍ଚ ରକ୍ତ କୋଲେଷ୍ଟେରଲ ଏବଂ ହୃଦରୋଗ ପାଇଁ ବ୍ୟବହୃତ ହୁଏ  ଉଚ୍ଚ ସଙ୍କଟରେ ଥିବା ପ୍ରତିଷ୍ଠିତ ହୃଦରୋଗୀଙ୍କର ହୃଦରୋଗକୁ ରୋକିବା ପାଇଁ ଏହା ବ୍ୟବହୃତ ହୁଏ  ଏହି ଔଷଧ ପାଟିରେ ନିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, କୋଷ୍ଠକାଠିନ୍ୟ ଏବଂ ପେଟ ବ୍ୟଥା ହୁଏ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ରାବଡୋମାୟୋକାଇସିସ, ଯକୃତ ସମସ୍ୟା ଏବଂ ମଧୁମେହ ରୋଗ ହୋଇପାରେ  ଗର୍ଭାବସ୍ଥା କିମ୍ବା ସ୍ତନ୍ୟପାନ ସମୟରେ ଏହା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ  ସେମାନେ ଏଚଏମଜି-ସିଓଏ ରିଡକ୍ଟେଜ ଏନ୍ଜାଇମ୍‌କୁ  ( - ରେଡକ୍ଟେଜ୍କୁ ) ପ୍ରତିରୋଧ କରିବା ଫଳରେକୋଲେଷ୍ଟ୍ରୋଲ୍ ଏବଂ ଟ୍ରାଇଗ୍ଲିସେରାଇଡ୍ ଉତ୍ପାଦନ ହ୍ରାସ କରିଥାଏ  ଷ୍ଟାଟିନ୍ ୧୯୭୧ ମସିହାରେ ଆବିଷ୍କୃତ ହୋଇ ୧୯୮୭ ମସିହାରେ ଚିକିତ୍ସାରେ ବ୍ୟବହାର କରାଯାଇଥିଲା। ଅନେକ ଷ୍ଟାଟିନ୍ ଜେନେରିକ ନାମରେ ଉପଲବ୍ଧ ଏବଂ ଅପେକ୍ଷାକୃତ ଶସ୍ତା ଅଟେ। ସେଗୁଡ଼ିକ ସାଧାରଣ କୋଲେସ୍ଟେରଲ-ହ୍ରାସକାରୀ ଔଷଧ  ୨୦୧୮ ମସିହାରେ ଆଟୋରଭାସ୍ଟିନ   ଔଷଧ ଯୁକ୍ତରାଷ୍ଟ୍ରରେ ସର୍ବାଧିକ ପ୍ରେସକ୍ରିପସନ କରାଯାଇଥିବା ଔଷଧ ଥିଲା ଓ ସିମଭାଷ୍ଟାଟିନ୍ ଦଶମ ସର୍ବାଧିକ ପ୍ରେସକ୍ରିପସନ କରାଯାଇଥିବା ଔଷଧ ଥିଲା
ରୋସୁଭାସ୍ଟାଟିନ  (ଇଂରାଜୀ ଭାଷାରେ , ଏକ ବିକ୍ରୟ ନାମ କ୍ରେସ୍ଟର/ ) ଏକ ପ୍ରକାର ସ୍ଟାଟିନ ଔଷଧ   ଯାହା ଅଧିକ ହୃଦରକ୍ତନାଳୀ ରୋଗ ସଙ୍କଟାପନ୍ନ ରୋଗର ପ୍ରତିଷେଧ ଓ ଅସାଧାରଣ ଲିପିଡ   ଥିବା ରୋଗର ଚିକିତ୍ସାରେ ଦିଆଯାଏ  । ଏହା ଔଷଧ ସ‌ହିତ ଖାଦ୍ୟରେ ପରିବର୍ତ୍ତନ, ବ୍ୟାୟାମ ଓ ଓଜନ ହ୍ରାସ ପ୍ରତି ଧ୍ୟାନ ଦେବାକୁ ଉପଦେଶ ଦିଆଯାଏ । ଏହା ପାଟିରେ ଦିଆଯାଏ । ରୋସୁଭାସ୍ଟାଟିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଦର ଯନ୍ତ୍ରଣା, ଅଇ, ମୁଣ୍ଡ ବିନ୍ଧା ଓ ପେଶୀ ଯନ୍ତ୍ରଣା ହୋଇପାରେ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ରାବଡୋମାୟୋଲାଇସିସ, ଯକୃତ ସମସ୍ୟ ଓ ମଧୁମେହ ହୋଇପାରେ । ଗର୍ଭାବସ୍ଥାରେ ଏହା ଦେଲେ ଶିଶୁର କ୍ଷତି କରେ । ଅନ୍ୟାନ୍ୟ ସ୍ଟାଟିନ ଔଷଧ ଭଳି ଏହା ଯକୃତରେ ଥିବା ଏଚଏମଜି-ସିଓଏ ରିଡକ୍ଟେଜ  ଏଞ୍ଜାଇମର   କାମକୁ ବାଧା ଦିଏ ଯାହା କୋଲେସ୍ଟେରଲ ତିଆରି କରିବାରେ ସାହାଯ୍ୟ କରେ । ସନ ୧୯୮୬ରେ ରୋସୁଭାସ୍ଟାଟିନ ପେଟେଣ୍ଟ ହେବାପରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସନ ୨୦୦୩ରେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ମୁଲ୍ୟ ସନ ୨୦୧୮ରେ ୦.୧୫ ଡଲାରରୁ କମ୍ ଥିଲା । ସଂଯୁକ୍ତ ରାଷ୍ଟ୍ରରେ ଏନଏଚଏସ   ଏହାର ଏକ ଡୋଜ ପିଛା ସନ ୨୦୧୮ରେ ୦.୬୫ ପାଉଣ୍ଡରୁ କମ୍ ଖର୍ଚ୍ଚ କରିଥିଲା । ସନ ୨୦୧୬ରେ ଏହାର ୧୯ ନିୟୁତ ପ୍ରେସକ୍ରପସନ ହୋଇ ସର୍ବାଧିକ ପ୍ରେସକ୍ରିପସନ ତାଲିକାର ୩୭ତମ ସ୍ଥାନରେ ଥିଲା ।
ଜୋର୍ କା ଝଟ୍‌କା, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଶୋକ କୁମାର ବେହେରା ଓ ଶିବାନୀ ବେହେରା । ଏହି କଥାଚିତ୍ରଟିର କାହାଣୀ ରଚନା କରିଥିଲେ ଶିବାନୀ ବେହେରା । ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ଓ ଗୀତ ରଚନା କରିଥିଲେ । ପିନୁ ନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦୀପକ ବାରିକ ଓ ପିଙ୍କି ପ୍ରିୟଦର୍ଶିନୀ । ହରିହର ମହାପାତ୍ର, ପ୍ରଜ୍ଞା ଖଟୁଆ, ଶ୍ରୀତମ ଦାସ, ମିହିର ଦାସ, ପ୍ରଦ୍ୟୁମ୍ନ ଲେଙ୍କା, ତୃପ୍ତି ସିହ୍ନା, ପ୍ରତିଭା ପଣ୍ଡା, ଗୁଡ୍ଡୁ, ଶଙ୍କର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଦୀପକ ବାରିକ ପିଙ୍କି ପ୍ରିୟଦର୍ଶିନୀ ହରିହର ମହାପାତ୍ର ପ୍ରଜ୍ଞା ଖଟୁଆ ଶ୍ରୀତମ ଦାସ ମିହିର ଦାସ ପ୍ରଦ୍ୟୁମ୍ନ ଲେଙ୍କା ତୃପ୍ତି ସିହ୍ନା ପ୍ରତିଭା ପଣ୍ଡା ଗୁଡ୍ଡୁ ଶଙ୍କର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ମଣ୍ଟୁ ଛୁରୀଆ, ଅଭିଜିତ ମଜୁମଦାର, ହ୍ୟୁମାନ ସାଗର, ସତ୍ୟଜିତ ପ୍ରଧାନ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ପୃଷ୍ଠ ଶିରା ଥ୍ରୋମ୍ବୋସିସ   ରୋଗରେ ଚର୍ମ ନିକଟରେ ରକ୍ତ ଜମାଟ ବାନ୍ଧିଯାଏ । ଲକ୍ଷଣଗୁଡ଼ିକ ସାଧାରଣତଃ ଶିରା ଉପର ଚମ ଲାଲ ଦେଖାଯାଏ, ଉଷ୍ମ, ପ୍ରଦାହ ଏବଂ ଦରଜ ଲାଗେ । ଶିରା ପ୍ରାୟତଃ କଠିନ ଅନୁଭବ ହୁଏ । ସାଧାରଣତଃ ଗୋଡରେ ଏହି ରୋଗ ହୋଇଥାଏ । ରୋଗ ଜଟିଳ ହେଲେ ଫୁସଫୁସ ଏମ୍ବୋଲିଜ୍ମ   ଏବଂ ଗଭୀର ଶିରା ଥ୍ରୋମ୍ବୋସିସ୍   ହୋଇପାରେ । ବିପଦ କାରଣଗୁଡ଼ିକ ମଧ୍ୟରେ ଭାରିକୋଜ ଶିରା, ଗର୍ଭଧାରଣ, କେତେକ ଜେନେଟିକ ଅବସ୍ଥା ଯେପରିକି ଫ୍ୟାକ୍ଟର୍ ଭି ଲେଡେନ୍ ମ୍ୟୁଟେସନ୍, କର୍କଟ, ଜନ୍ମ ନିୟନ୍ତ୍ରଣ, ମୋଟାପଣ, ସାମ୍ପ୍ରତିକ ଅସ୍ତ୍ରୋପଚାର ଏବଂ ହୃଦପାତ ହୋଇପାରେ । ଅନ୍ତର୍ନିହିତ କାଯ୍ୟଶୈଳୀରେ ବର୍ଦ୍ଧିତ ଜମାଟ ବାନ୍ଧିବା, ଚଳପ୍ରଚଳ ହ୍ରାସ କିମ୍ବା ଶିରାରେ ଆଘାତ ଯୋଗୁ ହୋଇପାରେ । ପ୍ରାୟ ୭୦% କ୍ଷେତ୍ରରେ ବୃହତ ସାଫେନୋସ୍ ଶିରାରେ ଏହା ହୋଇଥାଏ ଏବଂ ଛୋଟ ସାଫେନସ ଶିରାରେ ପ୍ରାୟ ୧୫% କ୍ଷେତ୍ରରେ ହୋଇଥାଏ । ଏହା ଏକ ପ୍ରକାର ଥ୍ରୋମ୍ବୋଫ୍ଲେବାଇଟିସ୍ ରୋଗ । ରୋଗ ନିର୍ଣ୍ଣୟ ଲକ୍ଷଣ ଉପରେ ଆଧାରିତ ହୁଏ ଏବଂ ଅଲଟ୍ରାସାଉଣ୍ଡଦ୍ୱାରା ନିଶ୍ଚିତ ହୋଇଥାଏ । କମ ବିପଦଜନକ ରୋଗରେ ନନଷ୍ଟେରଏଡାଲ ଆଣ୍ଟି-ଇନଫ୍ଲାମେଟୋରୀ ଔଷଧ, ଉତ୍ତାପ, ଏବଂ ରକ୍ତ ପତଳାକାରୀ ଚିକତ୍ସା କରାଯାଏ ।ଅଧିକ ସଙ୍କଟ ଜନ‌କ କ୍ଷେତ୍ରରେ ଫୋଣ୍ଡାପାରିନକ୍ସ କିମ୍ବା ରିଭାରୋକ୍ସାବାନ ଔଷଧ ୪୫ ଦିନ ପାଇଁ ଦେବାକୁ ପରାମର୍ଶ ଦିଆଯାଇଛି। ଚାପ୍ୟୁକ୍ତ ମୋଜା ବ୍ୟବ‌ହାର କରିବାକୁ ସୁପାରିଶ କରାଯାଇପାରେ । ପୃଷ୍ଠ ଶିରା ଥ୍ରୋମ୍ବୋସିସ ରୋଗରେ ସାଧାରଣତଃ ଭଲ ଫଳ ମିଳିଥାଏ । ଗୋଟିଏ ଅଧ୍ୟୟନରେ ପ୍ରତିବର୍ଷ ୧୦୦୦ ଲୋକଙ୍କ ମଧ୍ୟରୁ ୬ ହାରରେ ରୋଗ ହୋଇଥିବା ମିଳିଥିଲା। ମହିଳାମାନେ ପୁରୁଷଙ୍କ ଅପେକ୍ଷା ଅଧିକ ପ୍ରଭାବିତ ହୁଅନ୍ତି। ପ୍ରଭାବିତ ଲୋକଙ୍କର ବୟସ ସାଧାରଣତଃ ୬୦ ଥିଲା । ଏକାଧିକ ଏହି ରୋଗ ବା ଟ୍ରସୋ ସିଣ୍ଡ୍ରୋମ ରୋଗ ଥିଲେ କର୍କଟ ରୋଗ ନିମନ୍ତେ ପରୀକ୍ଷା କରିବାକୁ ଉପଦେଶ ଦିଆଯାଏ । ପ୍ରାଚୀନ ଭାରତରେ ସୁଶ୍ରୁତ ପ୍ରଥମେ ଏହି ରୋଗର ବର୍ଣ୍ଣନା କରିଥିଲେ ।
ଟ୍ୱିଷ୍ଟବାଲା ଲଭ୍ ଷ୍ଟୋରୀ, ୨୦୧୯ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜାଗି ମଙ୍ଗତ ପଣ୍ଡା, ଯାହାକି ତରଙ୍ଗ ସିନେ ପ୍ରଡକ୍ସନ ବ୍ୟାନରରେ ମୁକ୍ତିଲାଭ କରିଥିଲା । ଦେବୀଦତ୍ତ ମହାନ୍ତି ଓ ସନ୍ତୋଷ ନାରାୟଣ ଦାସ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ରାଜେଶ ମହାନ୍ତି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସୁଭାଶିଷ ଶର୍ମା, ଜଗଜିତ ପାଲ୍, ରାଜ ରାଜେଶ ପଣ୍ଡା, ମହାପ୍ରସାଦ କର, ନିହାରୀକା ଦାଶ, ଲିପିକା ଓ ପୂଜା । ପ୍ରେମାଞ୍ଜନ ପରିଡ଼ା, ପ୍ରତିଭା ପଣ୍ଡା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସୁଭାଶିଷ ଶର୍ମା ଜଗଜିତ ପାଲ୍ ରାଜ ରାଜେଶ ପଣ୍ଡା ମହାପ୍ରସାଦ କର ନିହାରୀକା ଦାଶ ଲିପିକା ସେନାପତି ପୂଜା ପ୍ରେମାଞ୍ଜନ ପରିଡ଼ା ପ୍ରତିଭା ପଣ୍ଡା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡ୍‌ଲି ରଥ, ପ୍ରେମ ଆନନ୍ଦ ଓ ଯଜ୍ଞ ଦାଶ । ଦେବୀଦତ୍ତ ମହାନ୍ତି, ସୁବ୍ରତ ସ୍ୱାଇଁ, ପ୍ରକାଶ ଗୋଛାୟତ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଦୀପ୍ତିରେଖା ପାଢ଼ୀ, ସତ୍ୟଜିତ ପ୍ରଧାନ, ଲିପ୍ସା ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ହରିହର ସ୍ୱାଇଁ  (୧୧ ନଭେମ୍ବର ୧୯୩୯ - ୧୩ ଅକ୍ଟୋବର ୨୦୧୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୨ ଥର ଓ ଲୋକ ସଭାର ସାଂସଦ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଆସିକା ବିଧାନ ସଭା ନିର୍ବାଚନ ମଣ୍ଡଳୀ ଓ କବିସୂର୍ଯ୍ୟ ନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୦୪ ଭାରତୀୟ ସାଧାରଣ ନିର୍ବାଚନରେ ସେ ଆସିକା ଲୋକ ସଭା ନିର୍ବାଚନ ମଣ୍ଡଳୀରୁ ୧୪ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ ପରିବାର ଓ ଶିକ୍ଷା ହରିହର ୧୯୩୯ ମସିହାର ନଭେମ୍ବର ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦଣ୍ଡପାଣି ସ୍ୱାଇଁ ଓ ପତ୍ନୀଙ୍କ ନାମ କନକ ମଞ୍ଜରୀ ସ୍ୱାଇଁ । ରାଜନୈତିକ ଜୀବନ ହରିହର ଓଡ଼ିଶା ରାଜନୀତିରେ ବିଜୁ ଜନତା ଦଳର ରାଜନେତା ଭାବରେ କାର୍ଯ୍ୟ କରୁଥିଲେ ଏବଂ ପୂର୍ବରୁ ଜନତା ପାର୍ଟି ଓ ଭାରତୀୟ ଜାତୀୟ କଂଗ୍ରେସରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର ଏବଂ ଭାରତୀୟ ସଂସଦର ତଳ ସଦନ ଲୋକ ସଭାରେ ଜଣେ ସାଂସଦ ଭାବରେ ଥରେ କାର୍ଯ୍ୟ କରିଥିଲେ । ବିଧାନ ସଭା ଓ ଲୋକ ସଭା ସଭ୍ୟ ବିବରଣୀ ମୃତ୍ୟୁ ହରିହର ୨୦୧୨ ମସିହାର ଅକ୍ଟୋବର ୧୩ ତାରିଖରେ ୭୨ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ପାସିରିଓଟାଇଡ  (ଇଂରାଜୀ ଭାଷାରେ ), ସାଇନିଫୋର ଏକ ବେପାର ନାମ, ହେଉଛି ଏକ ଔଷଧ ଯାହା କୁସିଂ ରୋଗ ଏବଂ ଆକ୍ରୋମେଗାଲି ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । କୁସିଂ ରୋଗରେ ଅସ୍ତ୍ରୋପଚାର ପ୍ରଭାବଶାଳୀ ନ ହେଲେ ଏବଂ ଆକ୍ରୋମେଗାଲିରେ ଅସ୍ତ୍ରୋପଚାର କିମ୍ବା ଅନ୍ୟ ଏକ ସୋମାଟୋଷ୍ଟାଟିନ୍ ପ୍ରଭାବଶାଳୀ ନ ହେଲେ ପାସିରିଓଟାଇଡ ବ୍ୟବ‌ହାର କରାଯାଏ । ଚର୍ମ ତଳେ କିମ୍ବା ମାଂସପେଶୀରେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତ ଶର୍କରା, ତରଳ ଝାଡ଼ା, ପେଟ ଯନ୍ତ୍ରଣା, ଅଇ, ପିତ୍ତାସ୍ମରୀ, ଇଞ୍ଜେକସନ୍ ଦିଆହୋଇଥିବା ସ୍ଥାନରେ ପ୍ରତିକ୍ରିୟା ଏବଂ ଥକ୍କାପଣ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କମ୍ କର୍ଟିସୋଲ୍, ମନ୍ଥର ହୃଦସ୍ପନ୍ଦନ ଏବଂ ଯକୃତ ସମସ୍ୟା ହୋଇପାରେ  ଏହା ଏକ ସୋମାଟୋଷ୍ଟାଟିନ ଆନାଲଗ ଯାହା ଅଭିବୃଦ୍ଧି ହରମୋନ ଏବଂ କର୍ଟିସୋଲ ମୋଚନ‌କୁ ଅବରୋଧ କରିଥାଏ । ୨୦୧୨ ମସିହାରେ ୟୁରୋପ ଓ ଯୁକ୍ତରାଷ୍ଟ୍ରରେ ପାସିରିଓଟାଇଡ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହା ପିଛା ମାସକୁ ୨୩୦୦ ରୁ ୩୨୦୦ ପାଉ‌ଣ୍ଡ ଖର୍ଚ୍ଚ ହୋଇଥାଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୫୩୦୦ ଡଲାର ଅଟେ ।
ରିଫ୍‌ଟ୍ ଭାଲି ଫିଭର ଜ୍ୱର   (ଇଂରାଜୀରେ ବା ) ଗୋଟିଏ ଭୁତାଣୁ ରୋଗ ଯାହା ସାମାନ୍ୟରୁ ଉତ୍କଟ ଲକ୍ଷଣ ଦେଖାଏ  । ସାମାନ୍ୟ ଲକ୍ଷଣ ମଧ୍ୟରେ ଜ୍ୱର, ମାଂସପେଶି ଯନ୍ତ୍ରଣା ଓ ମୁଣ୍ଡ ବଥା ଏକ ସପ୍ତାହ ପର୍ଯ୍ୟନ୍ତ ରହିପାରେ । ଉତ୍କଟ ଲକ୍ଷଣ ମଧ୍ୟରେ: ସଂକ୍ରମଣ ଆରମ୍ଭ ହେବାର ତିନି ସପ୍ତାହ ପରେ ଦୃଷ୍ଟି ଶକ୍ତି କମିବା ଆରମ୍ଭ ହୁଏ, ମସ୍ତିଷ୍କ ପ୍ରଦାହ‌ଯୋଗୁ ଉତ୍କଟ ମୁଣ୍ଡବଥା ହୁଏ, ମାନସିକ ଦ୍ୱନ୍ଦ ଉପୁଜେ ଓ ପ୍ରଥମ କିଛି ସପ୍ତାହ ମଧ୍ୟରେ ଯକୃତ ଅସୁବିଧା ସ‌ହ ରକ୍ରସ୍ରାବ ହୁଏ । ରକ୍ତସ୍ରାବ ହେଉଥିବା ବ୍ୟକ୍ତିଙ୍କର ମୃତ୍ୟୁ ହାର ପ୍ରାୟ ୫୦% । ଏହି ରୋଗ ଫ୍ଲେବୋଭାଇରସ୍ ଟାଇପର ଆର.ଭି.ଏଫ. ଭୁତାଣୁ ଯୋଗୁ ହୁଏ । ସଂକ୍ରମିତ ପଶୁ ରକ୍ତ ଛୁଇଁଲେ, କଟାଯାଉଥିବା ପଶୁ ପାଖରେ ରହି ଶ୍ୱାସ କ୍ରିୟା କଲେ, ସଂକ୍ରମିତ ପଶୁର କଞ୍ଚା କ୍ଷୀର ପିଇଲେ କିମ୍ବା ସଂକ୍ରମିତ ମଶା କାମୁଡ଼ିଲେ ଏହି ରୋଗ ବ୍ୟାପେ । ଗାଈ, ମେଣ୍ଢା, ଛେଳି ଓ ଓଟ ଇତ୍ୟାଦି ପଶୁ ସଂକ୍ରମିତ ହୋଇପାରନ୍ତି । ମଶାମାନଙ୍କଦ୍ୱାରା ଏହି ପଶୁମାନଙ୍କୁ ବ୍ୟାପେ । ଜଣେ ମଣିଷଙ୍କଦ୍ୱାରା ଆଉ ଜଣେ ସଂକ୍ରମିତ ହେବା ଜଣାନାହିଁ । ରକ୍ତରେ ଭୁତାଣୁ ଥିବା ଦେଖିଲେ ବା ଭୁତାଣୁ ବିରୁଦ୍ଧ ଆଣ୍ଟିବଡି  ପାଇଲେ ରୋଗ ନିର୍ଣ୍ଣୟ ହୁଏ । ପଶୁମାନଙ୍କୁ ଟିକା ଦେଇ ରୋଗ ପ୍ରତିରୋଧ କରାଯାଏ । କୌଣସି ମଡ଼କ ହେବା ପୂର୍ବରୁ ଏହି ଟିକା ଦିଆଯାଏ, ମଡ଼କ ହେବା ସମୟରେ ଟିକା ଦେଲେ ସମସ୍ୟା ଗମ୍ଭୀର ହୁଏ । ମଡ଼କ ସମୟରେ ପଶୁମାନଙ୍କ ଚଳପ୍ରଚଳ ବନ୍ଦ କରାଗଲେ ଉପକାର ମିଳେ । ମଶା ସଂଖ୍ୟା କମେଇବା ବ୍ୟବସ୍ଥା ଓ କାମୁଡ଼ା ନ ଖାଇବା ବ୍ୟବସ୍ଥା କରିବାକୁ ପଡ଼େ । ମଣିଷଙ୍କ ନିମନ୍ତେ ଟିକା ଅଛି କିନ୍ତୁ ୨୦୧୦ ସୁଦ୍ଧା ଏହି ବ‌ହୁଳ ଭାବରେ ଉପଲବ୍ଧ କରାଯାଇନାହିଁ । ସଂକ୍ରମଣ ଆରମ୍ଭ ହେଲେ କୌଣସି ଚିକିତ୍ସା ଏହି ରୋଗ ନିମନ୍ତେ ନାହିଁ । ଆଫ୍ରିକା ଓ ଆରବ ଦେଶମାନଙ୍କରେ ଏହି ରୋଗର ମଡ଼କ ହୋଇଛି । ବର୍ଷା ଦିନେ ଅଧିକ ସଂଖ୍ୟକ ମଶା ହେଉଥିବାରୁ ଏହି ସମୟରେ ମଡ଼କ ହୁଏ । ସନ ୧୯୦୦ରେ କେନିଆ ଦେଶର ରିଫ୍‌ଟ୍ ଭ୍ୟାଲିର ପଶୁମାନଙ୍କଠାରେ ଏହି ରୋଗ ହେବା ରିପୋର୍ଟ ହୋଇଥିଲା, ଓ ରୋଗ ଭୁତାଣୁ ପ୍ରଥମେ ୧୮୩୧ ମସିହାରେ ପୃଥକ କରାଯାଇଥିଲା ।
ମହାବଳ ବାଘ  , ସବୁଠାରୁ ଅଧିକ ସଂଖ୍ୟାରେ ଦେଖାଯାଉଥିବା ବାଘ ପ୍ରଜାତି ଅଟେ । ଭାରତରେ ଏହାର ସଂଖ୍ୟା ୧୭୦୬-୧୯୦୯ ହୋଇଥିବାବେଳେ ବଙ୍ଗଳାଦେଶରେ ୪୪୦, ନେପାଳରେ ୧୬୩-୨୫୩ ଓ ଭୁଟାନରେ ଏମାନଙ୍କ ସଂଖ୍ୟା ୬୭-୮୧ ଅଟେ । ୨୦୧୦ ମସିହାଠାରୁ ଏହାକୁ ଏକ ବିପଦ ସଙ୍କୁଳ ପ୍ରଜାତି ଭାବେ   ଘୋଷଣା କରିଛି । ବାଘ, ଉଭୟ ବଙ୍ଗଳାଦେଶ ଓ ଭାରତର ଜାତୀୟ ପଶୁ ଅଟେ ।
ଶ୍ରୀଶୈଲମ ,   :       , :           ଭାରତୀୟ ରାଜ୍ୟ ଆନ୍ଧ୍ର ପ୍ରଦେଶର କୁର୍ନୁଲ ଜିଲ୍ଲାର ନଲ୍ଲାମାଳା ପାହାଡ ଉପରେ ଥିବା ଭଗବାନ ମଲ୍ଲିକାର୍ଜୁନଙ୍କ ମନ୍ଦିର । ଏହା କ୍ରୀଷ୍ଣା ନଦୀ ଅ ତଟରେ ଓ ହାଇଦେରବାଦଠାରୁ 212 କିଲୋମିଟର ଦୂରରେ ଅବସ୍ଥିତ । ଏହା ବହୁ ପୁରାତନ କାଳରୁ ହିନ୍ଦୁ ଧର୍ମ , ସଂସ୍କୃତି ଓ ସାମାଜିକ ଇତିହାସରେ ଏକ ବିଶିଷ୍ଟ ସ୍ଥାନ ଗ୍ରହଣ କରି ଆସୁଛି । ତଥ୍ୟ ଅନୁସାରେ ଜଣା ଯାଏ ଯେ ଶ୍ରୀଶୈଲମର ଇତିହାସ ଶତବାହନ ପ୍ରଥମ ଦକ୍ଷିଣରେ ସମ୍ବ୍ରାଜ୍ୟର ଆରମ୍ଭ କଳା ବେଳଠାରୁ ରହିଛି । ସଂସ୍କୃତ ଗ୍ରନ୍ଥରେ ଶ୍ରୀଶୈଲମ ଉପରେ ନିମ୍ମ ବର୍ଣ୍ଣନା ରହିଛି  "                             ।  " , "                              ।" "  ।" ଅର୍ଥାତ "  ଶିଖର ବା ଶ୍ରୀଶୈଲମର ଶ୍ରୁଙ୍ଗ ଦର୍ଶନା କାଲେ ପୁନର ଜନ୍ମରୁ ମୁକ୍ତି ମିଳିଥାଏ । ଶ୍ରୀଶୈଲମର ଅବସ୍ଥିତିର ଦିଗବାରେଣୀ ହେଲା 16.074  78.868    / 16.074; 78.868. ସମୁଦ୍ର ପତ୍ତନଠାରୁ ଏହା 1345 ଫୁଟ ଉପରେ ରହିଛି । ଶ୍ରୀଶୈଲମଠାରେ ଥିବା ମଲ୍ଲିକାର୍ଜୁନ ମନ୍ଦିର ଭାରତର 12ଟି ଜ୍ୟୋତିଲିଙ୍ଗ ମନ୍ଦିର ଭିତରୁ ଅନ୍ୟତମ । ପ୍ରଥମେ ଏହାକୁ ଶ୍ରୀଗିରି କୁହାଯାଉଥିଲା । ଏଠାରେ ଭ୍ରମରମ୍ଭା ମନ୍ଦିର ମଧ୍ୟ ରହିଛି । ଏହା ଭାରତର 18ଟି ଶକ୍ତି ପିଠା ମଧ୍ୟରୁ ଏକ ହେଇଥିବାର କୁହାଯାଏ ।
ପୀତବାସ ତ୍ରିପାଠୀ ଜଣେ ଭାରତୀୟ ତଥା ଇଂରାଜୀ ଓ ହିନ୍ଦୀ ଚଳଚ୍ଚିତ୍ର ଅଭିନେତା । ସେ ଓଡ଼ିଶାର ନୟାଗଡ଼ରେ ଜନ୍ମିତ । ବାଲ୍ୟ ଜୀବନ ଓ ଶିକ୍ଷା ପୀତବାସ, ଓଡ଼ିଶାର ନୟାଗଡ଼ର  'ଦେଉଳୀ' ଠାରେ ପିତା ବୈକୁଣ୍ଠ ନାଥ ତ୍ରିପାଠୀ ଓ ମାତା ବାସନ୍ତି ଦେବୀଙ୍କଠାରୁ ଜନ୍ମଗ୍ରହଣ କରିଥିଲେ । ତାଙ୍କ ମାତା ଜଣେ ସେବାନିବୃତ ଶିକ୍ଷୟତ୍ରୀ ଓ ପିତା ଜଣେ ସେବାନିବୃତ ସରକାରୀ କର୍ମଚାରୀ ଅଟନ୍ତି । ତିନି ଭାଇ ଓ ଦୁଇ ଭଉଣୀଙ୍କ ମଧ୍ୟରେ, ପୀତବାସ ସର୍ବକନିଷ୍ଠ ଅଟନ୍ତି । ତାଙ୍କର ଅନ୍ୟ ଜଣେ ଭାଇ, ହୃଷିକେଶ ତ୍ରିପାଠୀ ଜଣେ ସାହିତ୍ୟିକ ଓ ଅଭିନେତା ଅଟନ୍ତି । ପିଲାଟି ଦିନରୁ ପୀତବାସଙ୍କର ଅଭିନୟ ପ୍ରତି ଥିଲା ଆକର୍ଷଣ ଥିଲା । ମାତ୍ର 12 ବର୍ଷ ହୋଇଥିବାବେଳେ ସେ ନୃତ୍ୟ,ଗୀତ ଓ ଅଭିନୟରେ ପାରଦର୍ଶିତା ପାଇଁ ଭାରତର ରାଷ୍ଟ୍ରପତିଙ୍କଠାରୁ  ବାଳଶ୍ରୀ ' ପୁରସ୍କାର ଗ୍ରହଣ କରିଥିଲେ। ପୀତବାସ, ଭୁବନେଶ୍ୱରର ୟୁନିଟ-ଏକ ସରକାରୀ ଉଚ୍ଚ ବିଦ୍ୟାଳୟରୁ ସ୍କୁଲ ଶିକ୍ଷା ସମାପ୍ତ କରି, ବକ୍ସି ଜଗବନ୍ଧୁ ମହାବିଦ୍ୟାଳୟରୁ ଯୁକ୍ତ ଦୁଇ ପାଠ୍ୟକ୍ରମ ସମାପ୍ତ କରିଥିଲେ । ତା ପରେ, ସେ କଲିକତାରୁ ଲେଦର ଇଞ୍ଜିନିୟରିଂରେ ଡିଗ୍ରି ହାସଲ କରିଥିଲେ । କଲିକତାରେ, ଇଞ୍ଜିନିୟରିଂ ପାଠ୍ୟକ୍ରମ ସମୟରେ ସେ ରଙ୍ଗମଞ୍ଛରେ ଅଭିନୟ କରିବା ଆରମ୍ଭ କରିଥିଲେ । ଏହି ଅଭିନୟ ସମୟରେ ସେ, କଲିକତାର ବିଶିଷ୍ଟ ଥିଏଟର ବ୍ୟକ୍ତିତ୍ୱ ତଥା ଦିଲ୍ଲୀସ୍ଥିତ ନ୍ୟାସନାଲ ସ୍କୁଲ ଅଫ ଡ୍ରାମାରେ ଅଧ୍ୟାପନା କରୁଥିବା ଶାନ୍ତନୁ ବୋଷଙ୍କ ସଂସ୍ପର୍ଶରେ ଆସିଲେ ଓ ଅଭିନୟ ପ୍ରତି ଅଧିକ ଆକୃଷ୍ଟ ହୋଇପଡ଼ିଲେ । ଇଞ୍ଜିନିୟରିଂ ସମାପ୍ତ କରିବା ପରେ ସେ, ପୁନେଠାରେ ଅବସ୍ଥିତ ଫିଲ୍ମ ଏଣ୍ଡ ଟେଲିଭିଜନ ଇନଷ୍ଟିଚ୍ୟୁଟ ଅଫ ଇଣ୍ଡିଆରେ ଅଭିନୟ ବିଭାଗରେ ଡିପ୍ଲୋମା ପାଠ୍ୟକ୍ରମରେ ଯୋଗଦାନ କଲେ। ଏହି ଅନୁଷ୍ଠାନରେ ପଢ଼ିବା ଭିତରେ, ସେ ଅଭିନୟର ବୈଷୟିକ ଦିଗ ସଂପର୍କରେ ଅବଗତ ହେଲେ। ୨୦୦୮ ମସିହାରେ ଏହି ଅନୁଷ୍ଠାନରୁ ସେ ପାସ କରିଥିଲେ । କର୍ମ ଜୀବନ ୨୦୦୮ ମସିହାରେ, ଫିଲ୍ମ ଏଣ୍ଡ ଟେଲିଭିଜନ ଇନଷ୍ଟିଚ୍ୟୁଟ ଅଫ ଇଣ୍ଡିଆରୁ ପାସ କରିବା ପରେ, ସେ ମୁମ୍ବାଇ ଯାଇ, ସେଠାରେ କାମ ଖୋଜିବାକୁ ଲାଗିଲେ। ପ୍ରାରମ୍ଭିକ ଅସଫଳତା ପରେ, ତାଙ୍କୁ ଶାନ଼ ଗାଇଥିବା ଏକ ଗୀତର ଆଲବମ଼  ଇୟୋର୍ସ ନାଓ ଆଣ୍ଡ ଫରଏଭର 'ରେ ନିର୍ଦ୍ଦେଶନା ଦେବାକୁ ସୁଯୋଗ ମିଳିଲା ଓ 2009 ମସିହା ଶେଷଭାଗରେ ତାଙ୍କୁ ବିନୟ ଶୁକ୍ଳା ନିର୍ଦ୍ଦେଶିତ  ମିର୍ଚ ' ଚଳଚ୍ଚିତ୍ରରେ ଅଭିନୟ କରିବାର ସୁଯୋଗ ମିଳିଲା। ଏହା ପରେ ସେ ଆଉ ପଛକୁ ଫେରି ଚାହିଁ ନାହାନ୍ତି । ଇତି ମଧ୍ୟରେ ସେ ବହୁ ହିନ୍ଦୀ ଚଳଚ୍ଚିତ୍ରରେ ଅଭିନୟ କରି, ନିଜକୁ ଜଣେ ସଫଳ ଅଭିନେତା ଭାବେ ପ୍ରମାଣିତ କରିସାରିଲେଣି।
ଅଜୟଗଡ ରାଜ୍ୟ, ବ୍ରିଟିଶ ଶାସନ କାଳରେ ଏକ ରାଜକୀୟ ରାଜ୍ୟ ଥିଲା । ଏହାର ରାଜଧାନୀ ମଧ୍ୟ ପ୍ରଦେଶର ଅଜୟଗଡଠାରେ ଥିଲା । ଏହି ରାଜ୍ୟ 1785 ମସିହାରେ ସ୍ଥାପିତ ହେଇଥିଲା । ଅଜୟଗଡର ଶେଷ ଶାସକ ଏହାକୁ 1950 ମସିହା ଜାନୁଆରୀ 1 ତାରିଖରେ ଭାରତୀୟ ରାଜା ସଂଘକୁ ସମାରୋପଣ କାଲେ । ଇତିହାସ ଅଜୟଗଡ ଜଣେ ବୁନ୍ଦେଲା ରାଜପୁତ ଗୁମାନ ସିଂହଙ୍କଦ୍ୱାରା 1765 ମସିହାରେ ସ୍ଥାପିତ ହେଇଥିଲା । ସେ ଜଇତପୁର ରାଜ୍ୟର ଶାସକ ରାଜା ପାହାଡ ସିଂହଙ୍କ ପୁତୁରା ଥିଲେ । ଅଜୟଗଡକୁ ବ୍ରିଟିଶମାନେ ଅକ୍ତିଆର କଳା ପରେ ଏହାକୁ 1909 ମସିହାରେ ଏକ କରଦ ରାଜକୀୟ ରାଜ୍ୟ କରି ବୁନ୍ଦେଳଖଣ୍ଡ ଏଜଣେ୍ସି ଅଧୀନରେ ରଖିଲେ । ଏହାର ଆୟତନ 1997 ବର୍ଗ କିଲୋମିଟର ଓ ଜନସଂଖ୍ୟା 1909 ଜନଗଣନା ଅନୁସାରେ 78,226 ଥିଲା । ରାଜାଙ୍କ ଉପାଧି ସୱାଇ ମହାରାଜ ଥିଲା । ରାଜ୍ୟର ରାଜସ୍ୱ 15,000 ପାଉଣ୍ଡ ଥିବା ବେଳେ ବ୍ରିଟିଶ ମାନଙ୍କୁ 460 ପାଉଣ୍ଡ କର ଭାବରେ ଦଉଥିଲେ ।ରାଜ୍ୟ ମୁଖ୍ୟ ନୌଗଙ୍ଗ ନାମକ ସହର , ଯାହା ଅଜୟଗଡ ଦୁର୍ଗଥିବା ପାହାଡ ତଳ ଦେଶରେ ଥିଲା । ଏହି ଦୁର୍ଗ ସହରଠାରୁ 800 ଫୁଟ ଉତ୍ଚରେ ଥିଲା । ଏହି ଦୁର୍ଗରେ ଅନେକ ଭଗ୍ନ ମନ୍ଦିର ରହିଛି । ଏହି ପ୍ରାଚୀନ ମନ୍ଦିର ସବୁରେ ଅନେକ ସୂକ୍ଷ୍ମ କ୍ଷୋଦିତ ମୂର୍ତି ରହିଛି । ଅଜୟଗଡ ସହରରେ ମେଲେରିଆ ବହୁଳ ଭାବରେ ବ୍ୟପୁଥିଲା ଓ ଏଠାରେ 1868 -69 ଓ 1896-97ରେ ମରୁଡି ପଡିଥିଲା । ଏହି ରାଜ୍ୟ 1950 ଜାନୁୟାରୀ 1ରେ ଭାରତୀୟ ରାଜ୍ୟ ସଂଘ ସହ ମିଳିତ ହେବା ପରେ ଏହାର ଶାସକଙ୍କୁ ବାର୍ଷିକ 74,700 ତାଙ୍କ ପ୍ରିଭି ପର୍ସ ଆକାରରେ ଦିଅ ଯାଉଥିଲା। ତେବେ ଏହା 1971ରେ ଉଚ୍ଛେଦ ହେଇଗଲା । ଅଜୟଗଡ ରାଜ୍ୟ ସେତେବେଳର ବିନ୍ଦ୍ୟପ୍ରଦେଶର ଅଂଶ ହେଇ ରହିଲା । ପରେ 1956 ମସିହାରେ ବିନ୍ଦ୍ୟପ୍ରଦେଶ ମଧ୍ୟ ପ୍ରଦେଶ ସହିତ ମିଳିତ ହେଇଗଲା । ଅଜୟଗଡର ଶାସକ ମାନେ ମହାରାଜାଧିରାଜ ଛତ୍ରସାଲ : 1649-1731    ଜଗତରାଜ        କିରାତ ସିଂ  1758 1765   ଗୁମାନ ସିଂହ  1765 1792          ଭୈଖଟ ସିଂହ : .1792- .1837      ମାଧୋ ସିଂହ   .1837-1849   ( .1849-1853)      ( . ) ବିଜଯ ସିଂହ   .1853-1855    1844 1919    ,    ପୂଣ୍ୟପ୍ରତାପ ସିଂହ 1884- 1958  ଦେବେନ୍ଦ୍ର ବିଜଯ ସିଂହ 1913- 1984  ( , ) ପୁନଶ୍ଚ ଦେଖଣା ଆଧାର : ,.  (1911).  " " .  (11 .). { }:
ବଂଶୀଧର ସାହୁ  (୩୦ ନଭେମ୍ବର ୧୯୪୪ - ୨୧ ଅକ୍ଟୋବର ୨୦୧୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ବଂଶୀଧର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ନୟାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବଂଶୀଧର ସାହୁ ୧୯୪୪ ମସିହାର ନଭେମ୍ବର ମାସ ୩୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବାଞ୍ଛାନିଧି ସାହୁ ଏବଂ ପତ୍ନୀଙ୍କ ନାମ ବିଦୁଲତା ସାହୁ । ତାଙ୍କର ଶିକ୍ଷାଗତ ଯୋଗତ୍ୟା କଳାରେ ସ୍ନାତକ । ରାଜନୈତିକ ଜୀବନ ବଂଶୀଧର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ବଂଶୀଧର ସାହୁ ୨୦୧୮ ମସିହାର ଅକ୍ଟୋବର ମାସ ୨୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୪ ବର୍ଷ ବୟସ ଥୋଇଥିଲା ।
ଅଶୋକ କୁମାର ଚୌଧୁରୀ  (ଜନ୍ମ: ୧୪ ନଭେମ୍ବର ୧୯୫୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ପରିବାର ଓ ଶିକ୍ଷା ଅଶୋକ ୧୯୫୩ ମସିହାର ନଭେମ୍ବର ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ତ୍ରିନାଥ ଚୌଧୁରୀ ଓ ପତ୍ନୀଙ୍କ ନାମ କଲ୍ୟାଣି ମିଶ୍ର । ରାଜନୈତିକ ଜୀବନ ଅଶୋକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଗ୍ରେଗୋରୀ ପାଞ୍ଜି ଅନୁସାରେ ୧୬ ଜାନୁଆରୀ ବର୍ଷର ୧୬ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୪୯ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୫୦ ଦିନ   । ଘଟଣାବଳୀ ୧୪୯୩   କଲମ୍ବସ ସ୍ପେନକୁ ଯାତ୍ରା ଆରମ୍ଭ କରିଥିଲେ । ୧୯୨୦   ଜର୍ଜିଆ ସ୍ୱାଧୀନ ହୋଇଥିଲା। ୧୯୩୧   କ୍ରିକେଟ ଖେଳାଳୀ ଜନ୍ ବ୍ରାଡମ୍ୟାନ ୨୯୭ମିନିଟରେ ୨୬ଥର ଚଉକା ମାରି ରେକର୍ଡ କରିଥିଲେ। ୧୯୩୮   ପ୍ରଥମ ଜାଜ୍ ସଙ୍ଗୀତ ଉତ୍ସବ କାନାଡ଼ାରେ ଅନୁଷ୍ଠିତ ହୋଇଥିଲା। ୧୯୮୫   ଥାଇଲାଣ୍ଡରେ ଶିକ୍ଷକ ଦିବସ ପାଳନ ଆରମ୍ଭ । ୧୯୮୯   ସୋଭିଏତ ଋଷ ମଙ୍ଗଳ ଯାନ ନେଇ ନୂତନ ତଥ୍ୟ ପ୍ରକାଶ କରିଥିଲା। ୧୯୭୮   ମହାକାଶ ଯାନ ସୋୟୁଜ-୨୭ ପୃଥିବୀକୁ ପ୍ରତ୍ୟାବର୍ତ୍ତନ କରିଥିଲା।
ପ୍ୟାମେଲା ଚୋପ୍ରା  (୧୯ ଫେବୃଆରୀ ୧୯୪୮ - ୨୦ ଏପ୍ରିଲ ୨୦୨୩) ଜଣେ ଭାରତୀୟ ପ୍ରଚ୍ଛଦପଟ ଗାୟକ ଥିଲେ  । ସେ ବଲିଉଡର ଭେଟେରାନ ଚଳଚ୍ଚିତ୍ର ନିର୍ଦ୍ଦେଶକ ୟଶ ଚୋପ୍ରାଙ୍କ ପତ୍ନୀ ଥିଲେ ଏବଂ ନିଜେ ଚଳଚ୍ଚିତ୍ର ଲେଖକ ତଥା ନିର୍ମାତା ମଧ୍ୟ ଥିଲେ । ପ୍ରାରମ୍ଭିକ ଜୀବନ ପ୍ୟାମେଲା ସିଂହ ୧୯ ଫେବୃଆରୀ ୧୯୪୮ ମସିହାରେ ପଞ୍ଜାବ  (ଭାରତ)ର ଅମୃତସରରେ ଜନ୍ମଗ୍ରହଣ କରିଥିଲେ  । ସେ ଭାରତୀୟ ସେନାର ଜଣେ ଅଧିକାରୀ ମୋହିନ୍ଦର ସିଂହଙ୍କ ଝିଅ ଥିଲେ । ତିନି ପିଲାଙ୍କ ମଧ୍ୟରୁ ସେ ଜ୍ୟେଷ୍ଠ ସନ୍ତାନ ଥିଲେ ଏବଂ ତାଙ୍କର ଦୁଇଟି ସାନ ଭାଇ ଥିଲେ । ଯେହେତୁ ତାଙ୍କ ପିତା ଭାରତର ବିଭିନ୍ନ ଦୂରସ୍ଥ ସ୍ଥାନରେ ଚାକିରୀ ହୋଇଥିଲେ ସେଥିପାଇଁ ଚୋପ୍ରା ଅନେକ ସେନା ବିଦ୍ୟାଳୟରେ ଶିକ୍ଷିତ ହୋଇଥିଲେ । ସେ ଅଭିନେତ୍ରୀ ସିମି ଗାରେୱାଲଙ୍କ ସମ୍ପର୍କୀୟ ଥିଲେ । ଚୋପ୍ରାଙ୍କ ପିତା ମୋହିନ୍ଦର ସିଂହ ଏବଂ ଗରେୱାଲଙ୍କ ମା ଦର୍ଶୀ ଗରେୱାଲ ଭାଇଭଉଣୀ ଥିଲେ । ବୃତ୍ତି ଚୋପ୍ରା ଚଳଚ୍ଚିତ୍ର ସହିତ ସଂଯୁକ୍ତ ଅନେକ କ୍ଷେତ୍ରରେ ଅଂଶଗ୍ରହଣ କରିଥିଲେ । ସେ କଭି କଭି  (୧୯୭୬) ଏବଂ ମୁଝସେ ଦୋସ୍ତି କରୋଗେ!  (୨୦୦୨) ସମେତ ଅନେକ ଚଳଚ୍ଚିତ୍ରରେ ଗୀତ ଗାଇଥିଲେ  । ତାଙ୍କ ସ୍ୱାମୀଙ୍କଦ୍ୱାରା ନିର୍ମିତ କିଛି ଚଳଚ୍ଚିତ୍ରର କ୍ରେଡିଟରେ ତାଙ୍କ ନାମ  'ପ୍ରଡ୍ୟୁସର'  ଭାବରେ ମଧ୍ୟ ଦେଖାଦେଇଥିଲା । ପ୍ୟାମେଲା ତାଙ୍କ ସ୍ୱାମୀଙ୍କ ୧୯୯୭ ମସିହା ଚଳଚ୍ଚିତ୍ର  "ଦିଲ ତୋ ପାଗଲ ହେ"ର ସ୍କ୍ରିପ୍ଟ ତାଙ୍କ ସ୍ୱାମୀ ୟଶ ଚୋପ୍ରା, ପୁଅ ଆଦିତ୍ୟ ଚୋପ୍ରା ଏବଂ ବୃତ୍ତିଗତ ଲେଖକ ତନୁଜା ଚନ୍ଦ୍ରଙ୍କ ସହ ଲେଖିଥିଲେ । ପବ୍ୟକ୍ତିଗତ ଜୀବନ ପ୍ୟାମେଲା ଚୋପ୍ରା ୧୯୭୦ ମସିହାରେ ଚଳଚ୍ଚିତ୍ର ନିର୍ମାତା ୟଶ ଚୋପ୍ରାଙ୍କୁ ବିବାହ କରିଥିଲେ । ଏହି ବିବାହକୁ ସେମାନଙ୍କ ପରିବାର ପାରମ୍ପାରିକ ଭାରତୀୟ ଢ଼ଙ୍ଗରେ ଆୟୋଜନ କରିଥିଲେ । ଉଭୟ ପରିବାରର ଜଣେ ସାଧାରଣ ବନ୍ଧୁ ଚଳଚ୍ଚିତ୍ର ନିର୍ମାତା ରୋମେଶ ଶର୍ମା ଥିଲେ । ଶର୍ମା ବି.ଆର ଚୋପ୍ରାଙ୍କ ପତ୍ନୀଙ୍କ ସହ ଯୋଗାଯୋଗ କରି ପାମେଲା ସିଂହଙ୍କ ପାଇଁ ବି.ଆରଙ୍କ ସାନଭାଇ ୟଶ ଚୋପ୍ରା  'ଆଦର୍ଶ ବର'  ହେବେ ବୋଲି ପରାମର୍ଶ ଦେଇଥିଲେ । ଏହି ଦମ୍ପତି ପ୍ରଥମ ଥର ପାଇଁ ଏକ ଆନୁଷ୍ଠାନିକ ସେଟିଂରେ ପରସ୍ପରକୁ ଭେଟି ପରସ୍ପରକୁ ବିବାହ ପାଇଁ ନିଜ ନିଜର ମତ ପ୍ରକାଶ କରିଥିଲେ । ୧୯୭୦ ମସିହାରେ ଏହି ବିବାହ ଅନୁଷ୍ଠିତ ହୋଇଥିଲା । ସେମାନଙ୍କର ଆଦିତ୍ୟ  (୧୯୭୧) ଏବଂ ଉଦୟ  (୧୯୭୩) ନାମକ ଦୁଇଜଣ ପୁତ୍ର ଥିଲେ  । ମୃତ୍ୟୁ ୨୦ ଏପ୍ରିଲ ୨୦୨୩ ମସିହାରେ ପ୍ୟାମେଲା ଚୋପ୍ରା ୭୫ ବର୍ଷ ବୟସରେ ମୁମ୍ବାଇର ଲୀଳାବତୀ ହସ୍ପିଟାଲରେ ନିମୋନିଆରେ ମୃତ୍ୟୁ ବରଣ କରିଥିଲେ । ତାଙ୍କ ଅବସ୍ଥା ବହୁତ ଖରାପ ହୋଇଯାଇଥିଲା ସେଥିପାଇଁ ତାଙ୍କୁ ମୃତ୍ୟୁ ବେଳକୁ ଏକ ଭେଣ୍ଟିଲେଟରରେ ରଖାଯାଇଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୧୮ ଅକ୍ଟୋବର ବର୍ଷର ୨୯୧ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୯୨ତମ  । ବର୍ଷ ଶେଷ ହେବା ପାଇଁ ଆଉ ୭୪ ଦିନ ବାକି ଅଛି ।
'ପୃଥା'  ବା  'କୁନ୍ତୀ'  ଯଦୁବଂଶୀୟ ବସୁଦେବଙ୍କ ବାପା ଶୂରସେନଙ୍କ କନ୍ୟା ଓ କୃଷ୍ଣଙ୍କର ପିଉସୀ । ଶୂରସେନ ଆପଣାର ଅନପତ୍ୟ ପିଉସୀପୁଅ ଭାଇ କୁନ୍ତୀଭୋଜଙ୍କ ନିକଟ ସତ୍ୟ କରିଥିଲେ ଯେ ତାଙ୍କର ପ୍ରଥମ ସନ୍ତାନକୁ ସେ ତାଙ୍କୁ ପାଳିବାକୁ ଦେବେ, ସେହି ସତ୍ୟ ଅନୁସାରେ ଶୂରସେନ ଆପଣା କନ୍ୟା  'ପୃଥା' ଙ୍କୁ କୁନ୍ତିଭୋଜଙ୍କ ହସ୍ତରେ ସମର୍ପଣ କରିଥିଲେ ଓ ଉକ୍ତ କନ୍ୟା ବାଲ୍ୟକାଳରୁ କୁନ୍ତୀଭୋଜଙ୍କଦ୍ୱାରା ପାଳିତା ହୋଇ କୁନ୍ତୀ ନାମ ପାଇଥିଲେ । ଯଦୁବଂଶୀ ରାଜା ଶୁରସେନଙ୍କ ପୃଥା ନାମକ କନ୍ୟା ଓ ବସୁଦେବ ନାମକ ପୁତ୍ର ଥିଲା । କୁନ୍ତଭୋଜ ସନ୍ତାନହୀନ ଥିବାରୁ ରାଜା ଶୁରସେନ ନିଜ କନ୍ୟା ପୃଥାଙ୍କୁ ଦାନ କରିଦେଇଥିଲେ । କୁନ୍ତଭୋଜ ପୃଥାଙ୍କୁ ପାଳନ ପୋଷଣ କରିବାରୁ ତାଙ୍କୁ କୁନ୍ତୀ ନାମରେ ପରିବର୍ତ୍ତିତ କରାଇଲେ । କୁନ୍ତୀଙ୍କ ବିବାହ ପାଣ୍ଡୁଙ୍କ ‍‍ସହିତ ହେଲା । କୁନ୍ତୀ ବାଲ୍ୟବସ୍ଥାରେ ଋଷି ଦୁର୍ବାସାଙ୍କୁ ସେବା କରୁଥିଲେ । କୁନ୍ତୀଙ୍କ ସେବାରେ ପ୍ରସନ୍ନ ହୋଇ ଦୁର୍ବାସା ଋଷି ତାଙ୍କୁ ଏକ ମନ୍ତ୍ର ଦେଇଥିଲେ ଯେଉଁ ଦେବତାଙ୍କୁ ଏହି ମନ୍ତ୍ର ମାଧ୍ୟମରେ ଆହ୍ୱାନ କରିବେ ସେ ପୁତ୍ର ପ୍ରାପ୍ତ କରିପାରିବେ । ଦୁର୍ଭାଗ୍ୟବଶତଃ କୁନ୍ତୀ ଏହି ବରର ପ୍ରୟୋଗ ସଂପୂର୍ଣ୍ଣଭାବେ ବୁଝିପାରିନଥିଲେ । ବାଲ୍ୟ ଚପଳାମୀ ଯୋଗୁଁ କୌତୁହଳ ବଶତଃ କୁନ୍ତୀ ଦୁର୍ବାସାଙ୍କ ମନ୍ତ୍ର ଉଚ୍ଚାରଣ କରି ସୂର୍ଯ୍ୟ ଦେବତାଙ୍କୁ ଆହ୍ୱାନ କଲେ । ମନ୍ତ୍ର ଅବ୍ୟର୍ଥ ହୋଇଥିବାରୁ ସୂର୍ଯ୍ୟଙ୍କ ଔରସରୁ ଏକ ପୁତ୍ରସନ୍ତାନ ଲାଭକଲେ ଏବଂ ସୂର୍ଯ୍ୟଙ୍କ ବର ପ୍ରଭାବରୁ ପୁନର୍ବାର କୁମାରୀତ୍ୱ ଲାଭକଲେ । କୁହାଯାଏ କୁନ୍ତୀ ପ୍ରାପ୍ତ ବୟସ ହୋଇନଥିବାରୁ ପୁତ୍ରଟି କର୍ଣ୍ଣବାଟେ ଜନ୍ମହୋଇ ଥିବାରୁ ସୂର୍ଯ୍ୟଙ୍କ ପୁତ୍ରର ନାମ କର୍ଣ୍ଣ ନାମରେ ନାମିତ କରାଯାଇଥିଲା । କିନ୍ତୁ, କେତେକ ଯୁକ୍ତି ବାଢନ୍ତି ଯେ କନ୍ୟା ସଂକ୍ରାନ୍ତିରେ ଜନ୍ମହୋଇଥିବାରୁ ନାମଟି ଏପରି ରଖାଯାଇଛି ।ଯାହା ଫଳରେ ଅଙ୍ଗରାଜ କର୍ଣ୍ଣ ଜନ୍ମ ହେଲେ । ମହାରାଜ ପାଣ୍ଡୁ ଦ୍ୱିତୀୟ ବିବାହ ମଦ୍ରଦେଶ ରାଜକୁମାରୀ ମାଦ୍ରୀଙ୍କ ସହ କଲେ । ଦିନେ ମହାରାଜା ପାଣ୍ଡୁ ବନରେ ବୁଲୁଥିବା ବେଳେ ଋଷି କିନ୍ଦନ ଏବଂ ତାଙ୍କ ପତ୍ନୀ ହରିଣ ରୂପରେ ସମ୍ଭୋଗରେ ଲିପ୍ତ ସମୟରେ ବାଣ ଚଳାଇଥିଲେ ଯାହା ଫଳରେ ଋଷି କିନ୍ଦନଙ୍କ ମୃତ୍ୟୁ ହୋଇଥିଲା । ମୃତ୍ୟୁ ପୂର୍ବରୁ ରାଜା ପାଣ୍ଡୁଙ୍କୁ ଅଭିଶାପ ଦେଲେ ଯେ ତୁମର ମୃତ୍ୟୁ ଆମ ଭଳି ହେବ । ଏହି ଅଭିଶାପ ପାଇ ରାଜା ପାଣ୍ଡୁ ରାଜତ୍ୟାଗ କରି ପତ୍ନୀ କୁନ୍ତୀ ଓ ମାଦ୍ରୀଙ୍କ ସହ ବନରେ ରହିବାକୁ ଲାଗିଲେ । ଋଷି ଦୁର୍ବାସାଙ୍କଠାରୁ କୁନ୍ତୀ ପାଇଥିବା ମନ୍ତ୍ର ବିଷୟରେ ପାଣ୍ଡୁ ଜାଣିବାକୁ ପାଇଲେ । ସେ କୁନ୍ତୀଙ୍କୁ କହିଲେ ତୁମେ ସେହି ମନ୍ତ୍ର ମାଧ୍ୟମରେ ଧର୍ମରାଜଙ୍କୁ ଆହ୍ୱାନ କର । ଯେପରି କୁନ୍ତୀ ମନ୍ତ୍ର ଆହ୍ୱାନ କରି ଧର୍ମରାଜଙ୍କୁ ଡାକିଲେ । ତାଙ୍କ ଔରସରୁ ଧର୍ମରାଜ ଯୁଧିଷ୍ଠିର ଜନ୍ମ ହେଲେ ସେହିପରି ବାୟୁରୁ ମହାବଳୀ ଭୀମ, ଇନ୍ଦ୍ରଙ୍କଠାରୁ ଅର୍ଜୁନ ଜନ୍ମ ଗ୍ରହଣ କଲେ । ମାଦ୍ରୀ ମଧ୍ୟ ସେହି ମନ୍ତ୍ର ମାଧ୍ୟମରେ ଅଶ୍ୱିନୀ କୁମାରଙ୍କୁ ଆବାହାନ କରିବାଦ୍ୱାରା ନକୁଳ ଓ ସହଦେବ ଜନ୍ମ ହେଲେ । କୁନ୍ତୀ କୁମାରୀ ଥିବା ଅବସ୍ଥାରେ ସୂର୍ଯ୍ୟଙ୍କ ଔରସରେ ଏହାଙ୍କ କର୍ଣ୍ଣ ବାଟେ କର୍ଣ୍ଣଙ୍କୁ ଜନ୍ମ କରିଥିଲେ ଓ ପରେ ପଣ୍ଡୁଙ୍କୁ ବିବାହ କଲେ । କୁନ୍ତୀ ପଣ୍ଡୁରାଜାଙ୍କ ପ୍ରଥମା ସ୍ତ୍ରୀ । ଅଭିଶାପ ଯୋଗୁଁ ପଣ୍ଡୁ ଏହାଙ୍କ ସଙ୍ଗେ ସହବାସ ନ କରି ପାରିବାରୁ ଏ ଦୁର୍ବାସାଙ୍କଠାରୁ ପ୍ରାପ୍ତ ଗୋଟିଏ ମାଳକୁ ଜପିବାଦ୍ୱାରା ଧର୍ମ, ବାୟୁ ଓ ଇନ୍ଦ୍ର ଦେବତାଙ୍କୁ ଆହ୍ୱାନ କରି ସେମାନଙ୍କ ଔରସରେ ଯଥାକ୍ରମେ ଯୁଧିଷ୍ଠିର, ଭୀମ ଓ ଅର୍ଜୁନଙ୍କୁ ଜନ୍ମ କରିଥିଲେ । ଦିନେ ମାଦ୍ରୀଙ୍କ ସାନ୍ନିଧ୍ୟତା ଯୋଗୁଁ ପଣ୍ଡୁ ସଂଯମତା ହରାଇ ବସିଲେ ଓ ମାଦ୍ରୀଙ୍କ ସହିତ ସମ୍ଭୋଗ ସମୟରେ ଅଭିଶାପ ଯୋଗୁଁ ମୃତ୍ୟୁବରଣ କଲେ । ଅନୁତାପରେ ମାଦ୍ରୀ ପଣ୍ଡୁଙ୍କ ଜୁଇରେ ନିଜକୁ ବିସର୍ଜନ କଲେ , କୁନ୍ତୀ ମଧ୍ୟ ସତୀ ହେବାକୁ ଚାହୁଁଥିଲେ । କିନ୍ତୁ, ଋଷିମାନେ ତାଙ୍କୁ ଏଥିରୁ ବିରତହେବାକୁ ଉପଦେଶ ହେଇଥିଲେ । କାରଣ ପିଲାମାନେ ଅନାଥ ହୋଇଯିବେ ।
ଶୀଳା ଦିକ୍ଷିତ ୩୧ ମାର୍ଚ୍ଚ ୧୯୩୮ରେ ଜନ୍ମିତ ଜଣେ ଭାରତୀୟ ରାଜନେତ୍ରୀ ଭାରତୀୟ ଜାତୀୟ କଂଗ୍ରେସର ସଦସ୍ୟ, ଦିଲ୍ଲୀର ମୁଖ୍ୟମନ୍ତ୍ରୀ ଭାବେ ୧୯୯୮ରୁ ୨୦୧୩ ପର୍ଯ୍ୟନ୍ତ କାର୍ଯ୍ୟ ତୁଲାଇଥିଲେ । କଂଗ୍ରେସ ତରଫରୁ ତିନିଥର ଲଗାତର ମୁଖ୍ୟମନ୍ତ୍ରୀ ପଦ ଜିଣିଥିଲେ । ଡିସେମ୍ବର ୨୦୧୩ରେ ଆମ ଆଦମୀ ପାର୍ଟିର ଅରବିନ୍ଦ କେଜରିୱାଲଙ୍କଠାରୁ ପରାସ୍ତ ହେବା ପରେ କେରଳର ରାଜ୍ୟପାଳ ଭାବେ ନିଯୁକ୍ତ ହୋଇଥିଲେ । ପରେ ସେଠାରୁ ୧୧ ମାର୍ଚ୍ଚ ୨୦୧୪ରେ ଇସ୍ତଫା ଦେଇଥିଲେ । ପ୍ରାରମ୍ଭିକ ଜୀବନ ଶିଳା ଦିକ୍ଷିତ ୩୧ ମାର୍ଚ୍ଚ ୧୯୩୮ରେ ପଞ୍ଜାବର କପୁରଥଲାଠାରେ ଏକ କ୍ଷତ୍ରିୟ ପରିବାରରେ ଜନ୍ମ ଗ୍ରହଣ କରିଥିଲେ । ସେ ଦିଲ୍ଲୀର ଜିସୁ ଏଣ୍ଡ ମେରୀ ବିଦ୍ୟାଳୟରେ କନଭେଣ୍ଟ ଓ ଦିଲ୍ଲୀ ବିଶ୍ୱବିଦ୍ୟାଳୟର ମିରନ୍ଦା ହାଉସରୁ କଳାରେ  (ଇତିହାସ) ସ୍ନାତକୋତ୍ତର ପର୍ଯ୍ୟନ୍ତ ପଢ଼ିଥିଲେ  ।
ଐଶର୍ଯ୍ୟା ଋତୁପର୍ଣ୍ଣା ପ୍ରଧାନ  ପୂର୍ବନାମ ରତିକାନ୍ତ ପ୍ରଧାନ   (ଜନ୍ମ : ୧୨ ନଭେମ୍ବର ୧୯୮୩) ଭାରତର ପ୍ରଥମ କିନ୍ନର ପ୍ରଶାସନିକ ସେବା ଅଧିକାରୀ ଅଟନ୍ତି  । ସେ ଓଡ଼ିଶା ବିତ୍ତିୟ ସେବା ଅଧିନରେ ଜଣେ ବାଣିଜ୍ୟିକ କର ଅଧିକାରୀ ଭାବରେ କାର୍ଯ୍ୟରତ । ଋତୁପର୍ଣ୍ଣା ୨୦୧୦ ମସିହାରେ ଓଡ଼ିଶା ବିତ୍ତିୟ ସେବାରେ ଯୋଗଦାନ କରିଥିଲେ, ସେତେବେଳେ ତାଙ୍କ ନାମ ଥିଲା ରତିକାନ୍ତ ପ୍ରଧାନ । ଜୀବନୀ ଋତୁପର୍ଣ୍ଣା, ୧୯୮୩ମସିହା ନଭେମ୍ବର ୧୨ତାରିଖରେ କନ୍ଧମାଳ ଜିଲ୍ଲାର କାଟିବାଗେରୀ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ବଲିଳା ପ୍ରଧାନ ଜଣେ ଅବସରପ୍ରାପ୍ତ ସରକାରୀ କର୍ମଚାରୀ ଅଟନ୍ତି । ଷଷ୍ଠ ଶ୍ରେଣୀରେ ପଢୁଥିବା ବେଳେ, ଋତୁପର୍ଣ୍ଣା ନିଜକୁ ପୁରୁଷ ନୁହେଁ ମହିଳା ବୋଲି ଜାଣି ପାରିଥିଲେ । ୨୦୧୪ ମସିହାରେ ଭାରତର ଉଚ୍ଚତମ ନ୍ୟାୟାଳୟ କିନ୍ନରମାନଙ୍କୁ ତୃତୀୟ ଲିଙ୍ଗର ମାନ୍ୟତା ପ୍ରଦାନ କରି ସେମାନଙ୍କର ଶିକ୍ଷା ଓ ନିଯୁକ୍ତି ଅଧିକାରକୁ ସାମ୍ବିଧାନିକ ସ୍ୱୀକୃତି ଦେଲେ । ସେତେବେଳକୁ ଋତୁପର୍ଣ୍ଣା ପାରାଦ୍ୱୀପ ପୋର୍ଟ ଟାଉନସିପରେ ସିଟିଓ ଭାବେ କାର୍ଯ୍ୟରତ ଥାଆନ୍ତି । ଯେଉଁ ଦିନ ସର୍ବୋଚ୍ଚ ନ୍ୟାୟାଳୟ ଏହି ରାୟ ଦେଲେ, ଋତୁପର୍ଣ୍ଣା ସେହିଦିନ ହିଁ ନିଜକୁ ତୃତୀୟ ଲିଙ୍ଗ ବର୍ଗର ବୋଲି ସ୍ୱୀକୃତ କରିବାକୁ ନିଷ୍ପତି ନେଲେ ଓ ୨୦୧୫ ମସିହାରେ ବିଧିବଦ୍ଧ ଭାବରେ ସେ ନିଜକୁ ତୃତୀୟ ଲିଙ୍ଗ ଭାବରେ ପରିଚିତ କରିଥିଲେ । ଋତୁପର୍ଣ୍ଣାଙ୍କୁ ସ୍କୁଲ ଓ କଲେଜ ଜୀବନରୁ ଆରମ୍ଭ କରି ବହୁ ତାଚ୍ଛଲ୍ୟ ଓ ନିର୍ଯାତନାର ଶିକାର ହେବାକୁ ପଡିଥିଲା । ନିଜକୁ ପ୍ରତିଷ୍ଠିତ କରିବା ପରେ, ତାଙ୍କ ଜୀବନ ଅପେକ୍ଷାକୃତ ଭାବରେ ସରଳ ହୋଇ ଯାଇଛି ବୋଲି ସେ କହନ୍ତି । ଋତୁପର୍ଣ୍ଣା ଭାରତୀୟ ଜନସଞ୍ଚାର ସଂସ୍ଥାନର ଜଣେ ଛାତ୍ରୀ ଥିଲେ । ସେ ସାର୍ବଜନୀକ ପ୍ରଶାସନରେ  ସ୍ନାତକୋତ୍ତର କରିଛନ୍ତି ।
ବୁଲନ୍ଦି ବାଗ ଭାରତୀୟ ରାଜ୍ୟ ବିହାର ର ପାଟଳିପୁତ୍ରଠାରେ ଥିବା ଏକ ପୁରାତତ୍ତ୍ୱ ଖନନ ସ୍ଥଳୀ । ଏଠାରୁ 1895 ମସିହାରେ ଥିବା ତତ୍କାଳୀନ ରାଜଧାନି ପାଟଳିପୁତ୍ରର ଭଗ୍ନାବଶେଷ ଉଦ୍ଧାର କରାଯାଇଛି । ଏହା ସହିତ ବ୍ରିଟିଶ ପ୍ରତ୍ନତତ୍ତ୍ୱବିଦ ୱାଡେଲଙ୍କ ଖନନରୁ ଏଠାରେ କାଷ୍ଠ ନିର୍ମିତ ପଲିସେଡ଼ , ଯାହାକୁ ସୁରକ୍ଷ୍ୟା ପ୍ରାଚୀରର ଅଂଶ ବୋଲି କୁହାଯାଏ , ତାହା ମଧ୍ୟ ଅଣାବରଣ କରାଯାଇଛି । ବୁଲନ୍ଦି ବାଗ ମୌର୍ଯ୍ୟ ବଂଶର ରାଜମହଳର ଅଂଶ ଥିଲା ବୋଲି ପ୍ରତ୍ନତତ୍ତ୍ୱବିଦମାନେ ଅନୁମାନ କରନ୍ତି । ବ୍ରିଟିଶ ଭାରତୀୟ ପ୍ରତ୍ନତତ୍ତ୍ୱ ବିଭାଗର ସହଯୋଗକ୍ରମେ ଆମେରିକୀୟ ପ୍ରତ୍ନତତ୍ତ୍ୱବିଦ ଡାଭିଡ ବ୍ରେଇନାର୍ଡ ସ୍ପୁନର 1912-13 ମସିହାରେ ବୁଲନ୍ଦି ବାଗ ଅଞ୍ଚଳରେ ବୁଲାନ୍ଦି ବାଗର ଦକ୍ଷିଣ ଭାଗରେ ଥିବା କୁମରାହାର ଅଞ୍ଚଳ ଖନନ କରି ସର୍ଭେ କରିଥିଲେ । ସେ ସେଠାରୁ ମଧ୍ୟ କାଷ୍ଠା ନିର୍ମିତ ପଲିସେଡ଼ , ଟେରାକୋଟା ମୂର୍ତି , ମୁଦ୍ରିତ ମୁଦ୍ରା , ସିଲ ଆଦି ଉଦ୍ଧାର କରିଥିଲେ । 1926-1927 ମସିହାରେ ଏମ . ଘୋଷ 0 ଜେ . ପେଜ ପ୍ରତ୍ନତତ୍ତ୍ୱ ବିଭାଗ ତରଫରୁ ପୁନର୍ବାର ସେହି ଅଚଳ ଖନନ କରି ସେଠାରୁ 137 ମିଟର ଲମ୍ବ କାଷ୍ଠା ନିର୍ମିତ ପାଲିସେଡ଼ ଉଦ୍ଧାର କରିଥିଲେ , ଯାହା ମୌର୍ଯ୍ୟ ସମୟର ଥିଲା । ଏହା ଆକଳନ କରାଯାଏ ଯେ ପର୍ଯ୍ୟଟକ ମେଘସ୍ଥିନିସ ତାଙ୍କର ପାଟଳିପୁତ୍ର ଭ୍ରମଣ ସମୟରେ ଦେଖିଥିବା ପାଲିସେଡ଼ଓ ସେ ସେବିଷୟରେ ତାଙ୍କର ଗୋଗ୍ରାଫିଆରେ ତାହାର ବର୍ଣ୍ଣନା କରିଛନ୍ତି ।
ନବଜୋତ କୌର  (ଜନ୍ମ ୧୦ ଫେବୃଆରୀ ୧୯୯୦) ଜଣେ ଭାରତୀୟ ମହିଳା କୁସ୍ତି ଖେଳାଳି  । ସେ 2014 ମସିହାରେ ଗ୍ଲାସଗୋଠାରେ ହେଇଥିବା କମନୱେଲଥ ଖେଳରେ ଭାଗ ନେଇ 67 କେଜି ବିଭାଗର ଫ୍ରିଷ୍ଟାଇଲ କୁସ୍ତିରେ ବ୍ରୋଞ୍ଜ ପଦକ ହାସଲ କରିଥିଲେ । . ଖେଳ ଜୀବନୀ 2011 ଏସିୟ କୁସ୍ତି ପ୍ରତିଯୋଗିତା ଉଜବେକିସ୍ଥାନ ଦେଶର ଟାସକେଣ୍ଟଠାରେ ହେଇଥିବା ପ୍ରତିଯୋଗିତାରେ ନାଭାଜୋତ ସେମିଫାଇନାଲ ଯାଏ ପହଞ୍ଚି ମଙ୍ଗୋଲିଆର ପ୍ରତିଯୋଗୀଙ୍କଠାରୁ ହାରି ଯାଇଥିଲେ । କିନ୍ତୁ ତୃତୀୟ ସ୍ଥାନ ପାଇଁ ଲଢେଇ କରି ଚୀନର ପ୍ରତିଦ୍ୱନ୍ଦୀଙ୍କୁ 5-0 ପଏଣ୍ଟରେ ପରାସ୍ତ କରି ବ୍ରୋଞ୍ଜ ପଦକ ପାଇଥିଲେ । 2013 ବିଶ୍ୱ କୁସ୍ତି କପ ମଙ୍ଗୋଲିଆ ଦେଶର ଉଲାନ ବାଟାରରେ ହେଇଥିବା କୁସ୍ତି ବିଶ୍ୱ କପରେ ସେ ମହିଳା 57 କିଲୋଗ୍ରାମ ବିଭାଗରେ ବ୍ରୋଞ୍ଜ ପଦକ ପାଇ ଦେଶକୁ ଗର୍ବିତ କରିଥିଲେ । . 2013 ଏସୀୟ କୁସ୍ତି ଚମ୍ପିୟାନଶୀପ ନୂଆ ଦିଲ୍ଲୀଠାରେ ହେଇଥିବା ଏସୀୟ ମହିଳା କୁସ୍ତି ଚମ୍ପିୟାନଶୀପରେ ସେ ସେମି ଫାଇନାଲରେ ଦକ୍ଷିଣ କୋରିଆର ପ୍ରତିଯୋଗୀଙ୍କୁ 3-1 ପଏଣ୍ଟରେ ହରାଇ ଫାଇନାଲ ପହଞ୍ଚି ଥିଲେ । ମାତ୍ର ଫାଇନାଲରେ ମଙ୍ଗୋଲିଆର ପ୍ରତିଯୋଗୀଙ୍କଠାରୁ ସେ 1-3 ପଏଣ୍ଟରେ ହାରି ଯାଇଥିଲେ ଓ ରୌପ୍ୟ ପଦକ ପାଇଥିଲେ । . 2014 କମନୱେୟାଲ୍ଥ ଗେମ କାନାଡାର ପ୍ରତିଯୋଗୀଙ୍କଠାରୁ ସେ ଏହି ଗେମରେ ସେ ସେମିଫାଇନାଲରେ ହାରି ଯାଇଥିଲେ ମଧ୍ୟ ସ୍କଟଲାଣ୍ଡର ପ୍ରତିଯୋଗୀଙ୍କୁ 4-0ରେ ହରେଇ ବ୍ରୋଞ୍ଜ ପଦକ ପାଇଥିଲେ ପାଇଥିଲେ । ଭାରତରେ ହେଇଥିବା ପ୍ରୋ- କୁସ୍ତି ଌଗରେ ସେ ବାଙ୍ଗାଲୋର ତରଫରୁ ଭାଗ ନେଇଥିଲେ ।
ସୂର୍ଯ୍ୟବଂଶୀ ସୂରଜ  (ଜନ୍ମ: ୧୮ ମଇ ୧୯୯୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ତଥା ମନ୍ତ୍ରୀ ଭାବରେ କାର୍ଯ୍ୟ କରୁଛନ୍ତି । ୨୦୨୨ ମସିହାରେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସେ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୨୪ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ, ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୂରଜ ୧୯୯୫ ମସିହାର ମଇ ୧୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ବିଷ୍ଣୁ ଚରଣ ସେଠୀ ଜଣେ କବି ତଥା ରାଜନେତା ଥିଲେ, ଯିଏକି ଓଡ଼ିଶା ବିଧାନ ସଭାକୁ ଦୁଇଥର ନିର୍ବାଚିତ ହୋଇଥିଲେ ଓ ତାଙ୍କ ମାଆ ଉର୍ମିଳାରାଣୀ ପାଣିଗ୍ରାହୀ ଜଣେ ଶିକ୍ଷୟିତ୍ରୀ । ରାଜନୈତିକ ଜୀବନ ସୂରଜ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୨ ମସିହାରେ ତାଙ୍କ ବାପାଙ୍କ ମୃତ୍ୟୁ ପରେ ସେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ବିଜେପିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ୮୦,୩୫୧ ଖଣ୍ଡ ଭୋଟ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀଙ୍କୁ ୯,୮୮୧ ଖଣ୍ଡ ଭୋଟରେ ପରାସ୍ତ କରି ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୯୦,୫୫୫ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ସଞ୍ଜୟ କୁମାର ଦାସଙ୍କୁ ୮୨,୪୬୦ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ, ସେ ମୋହନ ଚରଣ ମାଝୀ ମନ୍ତ୍ରୀମଣ୍ଡଳରେ ଜଣେ ରାଷ୍ଟ୍ରମନ୍ତ୍ରୀ  (ସ୍ୱାଧୀନ) ଭାବରେ କାର୍ଯ୍ୟ କରୁଛନ୍ତି  । ସେ ଉଚ୍ଚଶିକ୍ଷା, କ୍ରୀଡା ଓ ଯୁବସେବା ଏବଂ ଓଡ଼ିଆ ଭାଷା, ସାହିତ୍ୟ ଓ ସଂସ୍କୃତି ବିଭାଗର ଦାୟିତ୍ୱରେ ଅଛନ୍ତି ।
ବନ୍ଧୁକ ଏକ ସାଧାରଣ ନଳୀ ଅସ୍ତ୍ର ବା ଅନ୍ୟ ଯେ କୌଣସି ଉପକରଣ ଯାହା ମଧ୍ୟରୁ କୌଣସି ପଦାର୍ଥ ପ୍ରେରଣ କରିବା ନିମନ୍ତେ ତିଆରି ହୋଇଛି । ଏହି ପ୍ରେରିତ ବସ୍ତୁ କଠିନ, ତରଳ, ଗ୍ୟାସ ବା ଶକ୍ତି ହୋଇପାରେ ଯେପରିକି ଗୁଳି ବା ତୋପ ଖୋଳ ବା ବର୍ଚ୍ଛା ବା ଟାସେର  ( : ) ଯାଞ୍ଚ  । ଡିଜାଇନ ଅନୁସାରେ ପ୍ରକ୍ଷେପଣ ହୁଏ କିନ୍ତୁ ସାଧାରଣତଃ ଏହା ଗ୍ୟାସ ଚାପଦ୍ୱାରା ହୁଏ ଯାହା ତ୍ୱରିତ ଦାହକ ସାହାଯ୍ୟରେ ବା ଚାପ‌ଯୁକ୍ତ ଷ୍ଟୋର ହୋଇଥିବା ମେକାନିକାଲ ଉପାୟ ଯାହା ନଳୀର ଖୋଲା ପାର୍ଶ୍ୱ ଦେଇ ପିସ୍ଟନ ଭଳି ବାହାରିଯାଏ । ସୀମିତ ଗ୍ୟାସଦ୍ୱାରା ପ୍ରକ୍ଷେପୀକୁ ନଳି ମୁଣ୍ଡ ଦେଇ ଯଥେଷ୍ଟ ଭେଲୋସିଟି ଦେଇ ଛଡ଼ାଯାଏ ଓ ଗ୍ୟାସର କାମ ନଳୀ ମୁଣ୍ଡରେ ସରିଯାଏ । ଅନ୍ୟଥା, ଇଲେକ୍ଟ୍ରୋମ୍ୟାଗନେଟିକ ଫିଲ୍‌ଡ ମାଧ୍ୟମରେ ତ୍ୱରଣ କରି ନଳୀ ବଦଳରେ ଗାଇଡ ରେଲ ନିଆଯାଏ । ବନ୍ଧୁକ ଭଳି ପ୍ରଥମ ଉପକରଣ ପ୍ରଥମେ ଚୀନ ଦେଶରେ ସନ ୧୦୦୦ରେ ବାହାରିଥିଲା । ବାରଶ ଶତାବ୍ଦୀ ସୁଦ୍ଧା ଏହି ଟେକନୋଲୋଜି ଏସିଆ ସାରା ବ୍ୟାପି ୧୩ଶ ଶତାବ୍ଦୀରେ ୟୁରୋପକୁ ଚାଲିଗଲା । ଶବ୍ଦବ୍ୟୁତ୍ପତ୍ତି ଇଂରାଜୀ ଭାଷାର ଗନ୍   ଶବ୍ଦଟି ଏକ ନିର୍ଦ୍ଦିଷ୍ଟ ଐତିହାସିକ ଅସ୍ତ୍ରରୁ ନିଆଯାଇଛି । ଡୋମିନା ଗନିଲ୍‌ଡା ନାମଟି ଏକ ବିରାଟ ଆକାରର ମେକାନିକାଲ ବୋଲ୍ଟ ଫୋପଡ଼ା ଅସ୍ତ୍ର ଉଇଣ୍ଡସର କେସଲ୍‌ରେ ସନ୧୪ ରଖାଯାଇଥିଲା । ଏହି ନାମଟି ମଧ୍ୟ ପୁରୁଣା ନୋର୍ସ ମହିଳାର ନାମ ଗନହିଲଡରରୁ ନିଆଯାଇଛି ଯାହା ଦୁଇଟି ନୋର୍ସ ଶବ୍ଦର ମିଶ୍ରଣରୁ ହୋଇଛି ଓ ତାହା ଯୁଦ୍ଧକୁ ଦର୍ଶାଏ । ଗୋନ୍ନେ ବା ଗନ୍ନେ ନାମଟି ହାତରେ ଧରାଯାଇଥିବା ଆଗ୍ନେୟାସ୍ତ୍ରକୁ ସନ ୧୪ରେ କୁହାଯାଉଥିଲା । ଇତିହାସ ବ୍ୟବ‌ହାର କରୁଥିବା ହାତ ତୋପ । ସନ ୧୦୦୦ରେ ଚୀନ ଦେଶରେ ଏକ ବାଉଁଶ ନଳୀରେ ଗନପାଉଡର ଭର୍ତ୍ତି କରି ଏକ ବର୍ଚ୍ଛା ମରାଯାଉଥିଲା, ଯାହା ବନ୍ଧୁକର ପ୍ରଥମ ପ୍ରତୀକ । ଇତି ପୂର୍ବରୁ ଚୀନବାସୀ ଗନପାଉଡର ୯ମ ଶତାବ୍ଦୀରେ ଉଦ୍ଭାବନ କରିଥିଲେ । ଉପାଦାନ ନଳୀ ବିଭିନ୍ନ ପ୍ରକାର ନଳୀ ବ୍ୟବ‌ହାର କରାଯାଏ ଯଥା:- ରାଇଫ୍ଲଡ୍  ଏଥିରେ ଅନେକ କୁଣ୍ଡଳୀ ଆକାରର ନାଳୀ   ଥାଏ ଯାହାଦ୍ୱାର ଗୁଳିଟି ଘୁରି ଘୁରି ଯାଏ, ଓ ଚିକ୍କଣ ନଳୀ । ନଳୀର ଭିତର ବ୍ୟାସ ଓ ଗୁଳିର ଆକାର ଅନୁସାରେ ବନ୍ଧୁକ ଭିନ୍ନ ଭିନ୍ନ ହୁଏ । ନଳୀ ବ୍ୟାସକୁ ବିଭିନ୍ନ ପ୍ରକାର ଲେଖାଯାଏ । ସାଧାରଣତଃ ଏହା ଇଞ୍ଚର ଦଶମିକ ଭଗ୍ନାଶ ବା ମିଲିମିଟରରେ ପ୍ରକାଶ କରାଯାଏ । ସର୍ଟ ଗନରେ ପ୍ରାୟ ୪୫୪ ଗ୍ରାମର ସୀସା ଗୁଳି । ପ୍ରକ୍ଷେପ୍ୟ ବନ୍ଧୁକରେ ଗୁଳି ବ୍ୟତୀତ ଏହାକୁ ସଜୋରେ ଫୋପାଡ଼ିବା ନିମନ୍ତେ ବିସ୍ଫୋରକ ସେଲ ବା ସଟ ସେଲ ବା ଜଟିଳ ପ୍ରକ୍ଷେପ୍ୟ ଥାଏ ଯେପରିକି ଗୁଳି ସେଲ ବା ବିସ୍ଫୋରକ ସେଲ ବା ଜଟିଳ ପ୍ରକ୍ଷେପୟ ଯେପରିକି ସବ୍ କାଲିବର ପ୍ରକ୍ଷେପ୍ୟ ଓ ସାବୋଟ । ଗୁଳିର ଚାଳକ   ବିସ୍ଫୋରକ ବାୟୁ, ବିସ୍ଫୋରକ କଠିନ ବା ବିସ୍ଫୋରକ ତରଳ ପଦାର୍ଥ ହୋଇପାରେ । ଗାଇରୋଜେଟ   ଏକ ଅଲଗା ପ୍ରକାର ଜିନିଷ ଯେଉଁଥିରେ କେତେକ ପ୍ରକ୍ଷେପ୍ୟ ଓ ଚାଳକ‌କୁ ମିଶେଇ ଗୋଟିଏ ଜିନିଷ କରାଯାଇଥାଏ । ଶବ୍ଦାବଳୀ ବନ୍ଧୁକ ଶବ୍ଦଟି ଯେ କୌଣସି ଆଗ୍ନେୟାସ୍ତ୍ରକୁ ବୁଝାଏ; ଛୋଟ ହାତ ଧରା ବନ୍ଧୁକରୁ   ବିରାଟ ତୋପ ପର୍ଯ୍ୟନ୍ତ । ବନ୍ଧୁକ ସ୍ୱତଃ ଏକ ଅସ୍ତ୍ର ନ ନୁହେଁ କିନ୍ତୁ ଏହାର ଏକ ଅସ୍ତ୍ରରେ ପରିଣତ ହୋଇପାରିବ ।
ଖଗେଶ୍ୱର ବେହେରା  (ଜନ୍ମ: ୨୭ ଅପ୍ରେଲ ୧୯୪୭) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ଖଗେଶ୍ୱର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛେଣ୍ଡିପଦା ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଖଗେଶ୍ୱର ବେହେରା ୧୯୪୭ ମସିହାର ଅପ୍ରେଲ ମାସ ୨୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ତିହୁଲୁ ବେହେରା ଓ ପତ୍ନୀଙ୍କ ନାମ ବିଜୁଳି ବେହେରା । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର । ରାଜନୈତିକ ଜୀବନ ଖଗେଶ୍ୱର ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ହିଞ୍ଜଳ ପାଣି କୂଳରେ ଜନ୍ମିଥାଏ । ପତ୍ରଗୁଡ଼ିକ ଅଳ୍ପ ନାଲି ହୋଇଥାଏ । ଏହାର ଫଳ, ଡେମ୍ଫ, ଏପରିକି ଫୁଲ ମଧ୍ୟ ହାତେ ଦେଢହାତେ ଲମ୍ବର ହୋଇ ଓହଳିଥାଏ । ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ କଟୁଯୁକ୍ତ କଷାୟରସ, ମଳ ରୋଧକ, କଫପିତ୍ତକାରକ, ଶୀତବୀର୍ଯ୍ୟ, ସ୍ନିଗ୍ଧ, ଗୁରୁପାକ ଓ ରକ୍ତ ରୋଧକ ଅଟେ। ମାତ୍ରା ଅଧ ଭରିରୁ ଏକ ଭରି । ବ୍ୟବହାର ଏହାର ସର୍ବାଙ୍ଗ ଔଷଧୀୟ କାମରେ ଲାଗେ । ଏହା ବାୟୁ, ବ୍ରଣ, କ୍ଷତ, ଦନ୍ତରୋଗ, ଜିହ୍ୱାକ୍ଷତ ଆଦିରେ ଉପକାରୀ ସିଦ୍ଧ ହୋଇଥାଏ। ଏହାର ଛେଲିକୁ ପାଣିଲେ ସିଝାଇ ଉଷୁମ ଉଷୁମ କୁଳିକଲେ ଦନ୍ତକ୍ଷତ ନିବାରିତ ହୁଏ। ପତ୍ରକୁ ଗାଈଘିଅରେ ଭାଜି ସେକ ଦେଲେ ଅର୍ଶର ବିନ୍ଧା ଛିଟିକା ଭଲ ହୁଏ । ଏହାର ଛେଲିକୁ ଶୁଖାଇ ଚୂର୍ଣ୍ଣ କରି ତାକୁ ଯେ କୌଣସି ଘାଆରେ ପକାଇଲେ ତାହା ଶୀଘ୍ର ଶୁଖିଯାଏ । ଅତିସାର ଓ ରକ୍ତାତିସାରରେ ଏହାର ପତ୍ର ରସକୁ ମହୁ ସହିତ ପ୍ରୟୋଗ କରାଯାଏ । ଏହାର କୋମଳ ପତ୍ର ସହିତ ଗୋଲ ମରିଚ ବାଟି ଲେପଦେଲେ, ବଥ, ବାଗୀ, ବାଳମୂଳିଆ ଆଦି ଭଲ ହୁଏ । ପିରାମାନଙ୍କ କୃମିରେ ଏହାର ପତ୍ର ରସକୁ ମହୁ ସହିତ ପ୍ରୟୋଗ କରାଯାଏ। ଚର୍ମ ରୋଗପାଇଁ ଏହାର ମଞ୍ଜି ଓ ଯବଧାନର ଚୂର୍ଣ୍ଣକୁ ଗାଈଘିଅରେ ମନ୍ଥି ମଲମ ତିଆରି କରି ପ୍ରୟୋଗ କରାଯାଏ । ଏହାର ପତ୍ରର ରସ ସହିତ ହଳଦୀ ବାଟି ପ୍ରଲେପ ଦେଲେ, ମଶା, ଛାରପୋକ, ପିମ୍ପୁଡି କାମୁଡା ଜନିତ କୁଣ୍ଡିଆ ଓ ଚର୍ମରୋଗ ଦୂର ହୁଏ । ଏହାର ପତ୍ର ରସ ସହିତ ପିତା ନଳିତା ମଞ୍ଜି ଓ ବାସଙ୍ଗ ଛେଲିକୁ ବାଟି ଗୋରୁଙ୍କ ଦେହରେ ଲେପଦେଲେ, ସେମାନଙ୍କ ଦେହରୁ ସବୁପ୍ରକାର କୀଟ ଦୂର ହୋଇଥାନ୍ତି ।
ଲାମ୍ମାଶିଙ୍ଗୀ   ଭାରତୀୟ ରାଜ୍ୟ ଆନ୍ଧ୍ର ପ୍ରଦେଶରେସ୍ଥିତ ଏକ କ୍ଷୁଦ୍ର ଗ୍ରାମ । ବିଶାଖାପାଟଣାର ଚିନ୍ତାପାଲି ମଣ୍ଡଳରେ ଥିବା ଏହି ଗ୍ରାମକୁ  'ଆନ୍ଧ୍ର ପ୍ରଦେଶର କାଶ୍ମୀର'  କୁହାଯାଇଥାଏ । ସମୁଦ୍ର ପତ୍ତନଠାରୁ ୧୦୦୦ ମିଟର ଉତ୍ଚରେ ଥିବା ଏହି ସ୍ଥାନରେ ଡିସେମ୍ବର - ଜାନୁଆରୀରେ ତାପ ମାତ୍ରା ଶୂନ୍ୟ ଡିଗ୍ରୀ ପର୍ଯ୍ୟନ୍ତ ଯାଏ ଓ ଗ୍ରୀଷ୍ମ କାଳରେ ଖୁବ ଶୀତଳ ଥାଏ । ତେଣୁ ଏହା ଦକ୍ଷିଣ ଭାରତରେ ଏକ ଶୈଳ ନିବାସ ଭାବେ ବ୍ୟବହାର ହେଇ ଥାଏ । ଯାତାୟତ ବ୍ୟବସ୍ଥା ଲାମ୍ମାଶିଙ୍ଗୀ ସଡକ ପଥଦ୍ୱାରା ସଂଯୁକ୍ତ । ଏହା ବିଶାଖାପାଟଣାଠାରୁ ୧୦୧ କିଲୋମିଟର ଦୁରବର୍ତୀ ଓ ଚିନ୍ତାପାଲିଠାରୁ ୧୯ କିଲୋମିଟର ଦୂର ।
ରୋହିଦାସ ସୋରେନ  (୨୩ ସେପ୍ଟେମ୍ବର ୧୯୪୭ - ୩୧ ଜାନୁଆରୀ ୨୦୦୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ରୋହିଦାସ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୧୯୯୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଉଦଳା ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ରୋହିଦାସ ସୋରେନ ୧୯୪୭ ମସିହାର ସେପ୍ଟେମ୍ବର ମାସ ୨୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦୁର୍ଗା ଚରଣ ସୋରେନ । ତାଙ୍କ ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍ । ତାଙ୍କ ପତ୍ନୀଙ୍କ ନାମ ବୁଧୁନୀ ସୋରେନ । ରାଜନୈତିକ ଜୀବନ ରୋହିଦାସ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ରୋହିଦାସ ସୋରେନ ୨୦୦୧ ମସିହାର ଜାନୁଆରୀ ମାସ ୩୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୫ ବର୍ଷ ବୟସ ହୋଇଥିଲା ।
ଓମିଡେନେପାଗ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଆଇବେଲିସ୍ ବ୍ରାଣ୍ଡ ଏକ ବେପାର ନାମ, ହେଉଛି ଏକ ଔଷଧ ଯାହା ଗ୍ଲୁକୋମା ସମେତ ଓକୁଲାର ଉଚ୍ଚ ରକ୍ତଚାପର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଲୋକ ପ୍ରତି ସମ୍ବେଦନଶୀଳତା, ଅସ୍ପଷ୍ଟ ଦୃଷ୍ଟିଶକ୍ତି, ଆଖି ଲାଲ ରଙ୍ଗ, ମୁଣ୍ଡବିନ୍ଧା ଏବଂ ଆଖି ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଖିପତାର ବାଳ ଏବଂ ମାକୁଲାର ଇଡିମାରେ ପରିବର୍ତ୍ତନ ହୋଇପାରେ । ଏହା ଏକ ଅପେକ୍ଷାକୃତ ଚୟନକାରୀ ପ୍ରୋଷ୍ଟାଗ୍ଲାଡିନ ଇ୨  ( 2) ଅଭିଗ୍ରାହକ ସକ୍ରିୟକ  ରିସେପ୍ଟର ଆକ୍ଟିଭେଟର୍  । ୨୦୧୮ ମସିହାରେ ଜାପାନ, ଏବଂ ୨୦୨୨ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଓମିଡେନେପାଗ ଅନୁମୋଦିତ ହୋଇଥିଲା । ଏହା ୨୦୨୨ ସୁଦ୍ଧା ୟୁରୋପ କିମ୍ବା ବ୍ରିଟେନରେ ଅନୁମୋଦନ ହୋଇନାହିଁ ।
ପ୍ରତାପଗଡ଼, ରାଜସ୍ଥାନ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର ପ୍ରତାପଗଡ଼ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପ୍ରତାପଗଡ଼, ରାଜସ୍ଥାନ ୨୫.୮୯୬୪ ଉତ୍ତର ଅକ୍ଷାଂଶ ଓ ୮୧.୯୪୦୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୬୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପ୍ରତାପଗଡ଼, ରାଜସ୍ଥାନ ସହରର ମୋଟ ଜନସଂଖ୍ୟା ୭୭୪୦ ଅଟେ । ସେଥି ମଧ୍ୟରୁ ୫୧.୭୭% ଜଣ ପରୁଷ ହୋଇଥିବା ବେଳେ ୪୮.୨୩% ଜଣ ନାରୀ ଅଟନ୍ତି । ପ୍ରତାପଗଡ଼, ରାଜସ୍ଥାନର ସାକ୍ଷରତା ହାର ୫୮.୮୫% ଅଟେ । ଏହା ଜାତୀୟ ହାରଠାରୁ ୫.୯୯% ପ୍ରତିଶତ ଅଧିକ ଅଟେ । ସେଥିରୁ ୩୬.୩୭% ପ୍ରତିଶତ ପୁରୁଷ ଓ ୨୨.୪୮% ନାରୀ ଅଟନ୍ତି । ୧୬.୪୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ପ୍ରତାପଗଡ଼, ରାଜସ୍ଥାନର ସରକାରୀ ଭାଷା ।
ଔରଙ୍ଗାବାଦ ରେଳ ଦୁର୍ଘଟଣା ୨୦୨୦ ମେ ୮ ତାରିଖରେ ଏକ ଏକ ଖାଲି ମାଲବାହୀ ରେଳଗାଡ଼ିଦ୍ୱାରା ମହାରାଷ୍ଟ୍ରର ଔରଙ୍ଗାବାଦଠାରେ ଘଟିଥିବା ଏକ ରେଳ ଦୁର୍ଘଟଣା ଅଟେ । ରେଳଗାଡ଼ିଟି ଦୁର୍ଘଟଣାବଶତଃ ପ୍ରବାସୀ ଶ୍ରମିକମାନଙ୍କୁ ରେଳ ଧାରଣା ଉପରେ ଧକ୍କା ଦେଇଥିଲା, ଯଦ୍ଦ୍ୱାରା ୧୬ ଜଣ ଶ୍ରମିକଙ୍କର ମୃତ୍ୟୁ ଘଟିଥିଲା । ପୃଷ୍ଠଭୂମି କରୋନାଭୂତାଣୁ ରୋଗ ୨୦୧୯ର ମୁକାବିଲା ପାଇଁ ଭାରତ ସରକାରଦ୍ୱାରା ମାର୍ଚ୍ଚ ୨୪ ତାରିଖରୁ ଦେଶବ୍ୟାପୀ ସଙ୍ଗରୋଧ ଘୋଷଣା କରାଯାଇଥିଲା । ଏହାଫଳରେ ପ୍ରବାସୀ ଶ୍ରମିକମାନେ ନିଜ ଜୀବିକା ହରାଇଥିଲେ । ପୁନଶ୍ଚ ସରକାର ରେଳ ସେବା ବ୍ୟାଘ୍ୟାତ କରାଇଥିବାରୁ ଏହି ଶ୍ରମିକମାନେ ନିଜ ରାଜ୍ୟକୁ ଫେରିପାରିନଥିଲେ । ଏଣୁ ସେମାନେ ଚାଲି ଚାଲି ଘରକୁ ଫେରୁଥିଲେ । ଦୁର୍ଘଟଣା ମହାରାଷ୍ଟ୍ରର ଜଲନାରେ ଥିବା ଏକ ଷ୍ଟିଲ କାରଖାନାରୁ ୨୦ ଜଣିଆ ଏକ ଶ୍ରମିକଙ୍କ ଦଳ ମଧ୍ୟପ୍ରଦେଶର ନିଜ ନିଜ ଜିଲ୍ଲା ଉମରୀଆ ଏବଂ ଶାହଦୋଲକୁ ଫେରୁଥିଲେ । ୪୦ କିଲୋମିଟର ଚାଲି ଚାଲି କ୍ଲାନ୍ତ ହୋଇ ପ୍ରାୟ ସକାଳ ୩.୩୦ ସମୟରେ ବଦନାପୁର ରେଳମାର୍ଗ ପାଖରେ ଶୋଇପଡ଼ିଥିଲେ । ଜାତୀୟ ରାଜପଥରେ ଗଲେ ପୋଲିସ ଅଟକାଇବାର ଭୟ ଥିବାରୁ ଟ୍ରେନ୍ ଲାଇନରେ ସେମାନେ ଚାଲିଥିଲେ ଏବଂ ସଙ୍ଗରୋଧ ସମୟରେ କୌଣସି ରେଳ ଯାତାୟତ କରୁନଥିବାର ସେ ଧାରଣା କରିଥିଲେ । ହାଇଦ୍ରାବାଦର ଚେରଲାପଲ୍ଲୀରୁ ମହାରାଷ୍ଟ୍ରର ପାନିୱାଡ଼ା ଅଭିମୁଖେ ଯାଉଥିବା ଖାଲି ମାଲବାହୀ ଟ୍ରେନ କିଛି ଲୋକଙ୍କ ଉପରେ ମାଡିଯାଇଥିଲା । ସେମାନଙ୍କୁ ୧୬୦ କିଲୋମିଟର  (୫୨୦ ମାଇଲ) ଦୂରରୁ ଟ୍ରାକ ଉପରେ ଦେଖିବା ପରେ ମାଲ୍‌ଗାଡ଼ିର ଲୋକୋ-ପାଇଲଟ୍ ଟ୍ରେନ୍ ଅଟକାଇବାକୁ ଚେଷ୍ଟା କରିଥିଲେ, କିନ୍ତୁ ୭୦ କିଲୋମିଟର/ଘଣ୍ଟା  (୪୩ କିଲୋମିଟର/ଘଣ୍ଟା) ବେଗରେ ଥିବାରୁ ଶେଷରେ ସେମାନଙ୍କୁ ଧକ୍କା ଦେଇଥିଲା  । ତେଣୁ ୧୪ ଜଣଙ୍କ ଘଟଣାସ୍ଥଳରେ ମୃତ୍ୟୁ ଘଟିଥିଲା, ଦୁଇ ଜଣ ଚିକିତ୍ସାଧୀନ ଅବସ୍ଥାରେ ମୃତ୍ୟୁବରଣ କରିଥିଲେ ଏବଂ ୩ ଜଣ କ୍ଷତବିକ୍ଷତ ହୋଇଛନ୍ତି ।
ସ୍ୱପ୍ନ ସାଗର  ( : ) ଏକ ଓଡ଼ିଆ ଚଳଚ୍ଚିତ୍ର  । ଏହା ପ୍ରଶାନ୍ତ ନନ୍ଦଙ୍କ ନିର୍ଦ୍ଦେଶନାରେ ନିର୍ମିତ ଓ ୧୯୮୩ ମସିହାରେ ମୁକ୍ତିଲାଭ କରିଥିଲା । ପ୍ରଶାନ୍ତ ନନ୍ଦ ଏହାର ପ୍ରଯୋଜନା, ନିର୍ଦ୍ଦେଶନା, କାହାଣୀ ରଚନା କରିଥିବା ବେଳେ ଓ ଚିତ୍ରନାଟ୍ୟ ଓ ସଂଗୀତ ସଂଯୋଜନା ଅକ୍ଷୟ ମହାନ୍ତି କରିଥିଲେ । ଓଡ଼ିଆ ସିନେମା ଇତିହାସରେ ଏହା ପ୍ରଥମ ଓଡ଼ିଆ ୭୦ ଏମ.ଏମ. ଚଳଚ୍ଚିତ୍ର । ଅଭିନୟରେ ଓଡ଼ିଆଚଳଚ୍ଚିତ୍ର  ସ୍ୱପ୍ନ ସାଗର ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: ପ୍ରଶାନ୍ତ ନନ୍ଦ ଶ୍ରୀରାମ ପଣ୍ଡା ଅନିତା ଦାସ ଧୀର ବିଶ୍ୱାଳ ହେମନ୍ତ ଦାସ ବିଜୟ ମହାନ୍ତି ପ୍ରଶାନ୍ତ ନନ୍ଦ ମହାଶ୍ୱେତା ରାୟ ଜୟୀରାମ ସାମଲ ଦୁଃଖୀରାମ ସ୍ୱାଇଁ ପୀର ମିଶ୍ର ଶ୍ୟାମଳେନ୍ଦୁ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି ।
ନବ ଚରଣ ମାଝି ଜଣେ ଓଡ଼ିଆ ରାଜନୀତିଜ୍ଞ । ସେ ଭାରତୀୟ ସଂସଦର ତଳ ସଦନ ଲୋକ ସଭାର ଜଣେ ସଦସ୍ୟ ଭାବରେ କାର୍ଯ୍ୟ କରୁଛନ୍ତି । ୨୦୨୪ ଭାରତୀୟ ସାଧାରଣ ନିର୍ବାଚନରେ, ସେ ମୟୂରଭଞ୍ଜ ଲୋକ ସଭା ନିର୍ବାଚନ ମଣ୍ଡଳୀରୁ ୧୮ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନବ ଚରଣ ମାଝି ୧୯୬୧ ମସିହାର ଅପ୍ରେଲ ମାସ ୧୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଧାମୁ ମାଝି । ନବଙ୍କର ଶିକ୍ଷାଗତ ଯୋଗ୍ୟତା ଇତିହାସରେ ସ୍ନାତକ । ରାଜନୈତିକ ଜୀବନ ନବ ଚରଣ ମାଝି ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ରାଇରଙ୍ଗପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ। ୨୦୨୪ ଭାରତୀୟ ସାଧାରଣ ନିର୍ବାଚନରେ, ସେ ମୟୂରଭଞ୍ଜ ଲୋକ ସଭା ନିର୍ବାଚନ ମଣ୍ଡଳୀରୁ ବିଜେପିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୫,୮୫,୯୭୧ ଖଣ୍ଡ ଭୋଟ ପାଇଥିଲେ ଏବଂ ବିଜେଡି ପ୍ରାର୍ଥୀ ସୁଦାମ ମାରାଣ୍ଡିଙ୍କୁ ୨,୧୯,୩୩୪ ଖଣ୍ଡ ଭୋଟରେ ପରାସ୍ତ କରିଥିଲେ ।
ପୂର୍ଣ୍ଣଚନ୍ଦ୍ର ବିଡିକା  (ଜନ୍ମ- ୪ ଏପ୍ରିଲ୍ ୧୯୫୭ ମସିହା) ଜଣେ ଓଡ଼ିଆ ଆଥଲେଟିକ୍ସ  (ଶକ୍ତି ଉତ୍ତୋଳକ) ଅଟନ୍ତି  । ଆମେରିକାର କିଲୋନ୍ ଟେକ୍‌ସାସ୍‌ରେ ଅନୁଷ୍ଠିତ ବିଶ୍ୱ ଶକ୍ତି ଉତ୍ତୋଳକ ଚମ୍ପିଅନ୍‌ସିପ-୨୦୦୬ରେ ଭାଗ ନେଇ ସେ ଚାରୋଟି ସ୍ୱର୍ଣ୍ଣପଦକ ହାସଲ କରିଥିଲେ । ସଂକ୍ଷିପ୍ତ ଜୀବନୀ ୪ ଏପ୍ରିଲ୍ ୧୯୫୭ରେ ଓଡ଼ିଶାର ରାୟଗଡ଼ା ସହରରେ ସେ ଜନ୍ମ ଗ୍ରହଣ କରିଥିଲେ । ପିତା ବିଶ୍ୱମ୍ବର ବିଡିକା ଓ ମାତା ଜମାଣି ବିଡିକା ଆଦିବାସୀ ପରିବାରର ଅଟନ୍ତି । ରାୟଗଡା ନିକଟସ୍ଥ କେରେଡାରେ ଏକ ବ୍ୟାଙ୍କରେ ଜଣେ ମେସେଞ୍ଜର୍ ଭାବେ ସେ ଜୀବିକା ନିର୍ବାହ କରୁଥିଲେ । ଦାରିଦ୍ର୍ୟତା ଓ ଅନିୟମିତ ତାଲିମ ସତ୍ତ୍ୱେ ନିଜ ପରିଶ୍ରମ ବଳରେ ସେ ଅନେକ ପଦକ ହାସଲ କରିପାରିଛନ୍ତି । କ୍ୟାରିଅର ମଙ୍ଗୋଲିଆରେ ଅନୁଷ୍ଠିତ ଏସିଆନ୍‌ ଶକ୍ତିଉତ୍ତୋଳନ ଚମ୍ପିଅନ୍‌ସିପ୍-୨୦୧୦ରେ ଭାଗ ନେଇ ବିଡିକା ୫୬ କି.ଗ୍ରା ଶକ୍ତି ଉତ୍ତୋଳନ ବର୍ଗରେ ସ୍ୱର୍ଣ୍ଣ ପଦକ ହାସଲ କରିଥିଲେ ।
ପ୍ରଫୁଲ୍ଲ ଦାସ  (୩୦ ସେପ୍ଟେମ୍ବର ୧୯୨୭ - ୪ ମାର୍ଚ୍ଚ ୨୦୧୮) ଜଣେ ଓଡ଼ିଆ ଲେଖକ ଓ ସ୍ୱାଧୀନତା ସଂଗ୍ରାମୀ ଥିଲେ  । ତାଙ୍କ ରଚିତ  'ବହ୍ନିମାନ'  ପୁସ୍ତକ ନିମନ୍ତେ ତାଙ୍କୁ ଶାରଳା ପୁରସ୍କାରରେ ସମ୍ମାନିତ କରାଯାଇଛି । ମହାତ୍ମା ଗାନ୍ଧୀ ଓ ବିନୋବା ଭାବେଙ୍କ ଆଦର୍ଶଦ୍ୱାରା ଅନୁପ୍ରାଣିତ ହୋଇ ଅହିଂସା ଏବଂ ସେବାକୁ ପ୍ରାଧାନ୍ୟ ଦେଇଥିବା ସାମସମୟିକ ପ୍ରସିଦ୍ଧ । ଓଡ଼ିଆଙ୍କ ମଧ୍ୟରେ ପ୍ରଫୁଲ୍ଲ ଦାସ ଅନ୍ୟତମ । ସେ ଏକଧାରରେ ଗାନ୍ଧୀବାଦୀ ସ୍ୱାଧୀନତା ସଂଗ୍ରାମୀ, ସମାଜସେବୀ ଓ ଲେଖକ । ରାଜକନିକା ଅନ୍ତର୍ଗତ ଜରିସାହିରେ ଜନ୍ମିତ ପ୍ରଫୁଲ୍ଲ ଆଦ୍ୟଶୈଶବରେ ପିତାଙ୍କୁ ହରାଇବା ପରେ ମାମୁଘରେ ବଢ଼ିଥିଲେ। କନିକା, କୁଜଙ୍ଗ, ସାଲେପୁର, ବାଲେଶ୍ୱର, ପାରଳାଖେମୁଣ୍ଡି ଆଦିରେ ତାଙ୍କର ବିଦ୍ୟାର୍ଥୀ ଜୀବନ କଟିଥିଲା । ସେ ଛାତ୍ର-ଜୀବନରେ ଆନନ୍ଦ ଚନ୍ଦ୍ର ଜେନାଙ୍କ  ଦୁଃଖିନୀ କନିକା  ଗୀତ, ତାଙ୍କୁ ବିପ୍ଲବୀ ହେବା ପାଇଁ ପ୍ରେରଣା ଯୋଗାଇଥିଲା। ୧୯୪୮ରେ ସେ କନିକା ଅଞ୍ଚଳର ପ୍ରାୟ ଅଶୀ ଜଣ ଦଳିତଙ୍କ ସହ ଆରଡ଼ି ଆଖଣ୍ଡଳମଣି ମନ୍ଦିରରେ ପ୍ରବେଶ କରି ଚହଳ ସୃଷ୍ଟି କରିଥିଲେ । ୧୯୫୧ରେ ସେ ପୁରୀର ରାମକୃଷ୍ଣ ମିଶନ ପାଠାଗାରରେ ସ୍ନେଚ୍ଛାସେବକ ଭାବେ କାର୍ଯ୍ୟ କରିବା ସହ ତାଙ୍କର ସାରସ୍ୱତ ଜୀବନ ଆରମ୍ଭ ହୋଇଥିଲା। ପୁରୀ ଅବସ୍ଥାନ କାଳରେ ସେ  ଶତଦଳ  ନାମକ ସାହିତ୍ୟ ପତ୍ରିକା ପ୍ରକାଶ କରୁଥିଲେ। ସାହିତ୍ୟର ବିକାଶ ପାଇଁ ସାହିତ୍ୟ ସଭା ଆୟୋଜନ ସହ ପ୍ରସିଦ୍ଧ ସାହିତ୍ୟିକଙ୍କର ଜନ୍ମ ଦିନ ପାଳନ କରୁଥିଲେ। ସନ୍ଥ ବିନୋବା ଭାବେଙ୍କ ଭୂଦାନ ଆନ୍ଦୋଳନ ସହ ପ୍ରଫୁଲ୍ଲ ସଂପୃକ୍ତ ହୋଇ ଉଲ୍ଲେଖନୀୟ କାର୍ଯ୍ୟ କରିଥିଲେ। କାଳିକାପୁରରେ ଭୂଦାନ ମେଳା ଆୟୋଜନ କରି ପ୍ରାୟ ଏଗାର ଶହ ଏକର ଜମି ସଂଗ୍ରହ କରିଥିଲେ । ସମାଜସେବା, ଗ୍ରାମ ସଂଗଠନ, ନିଶା ନିବାରଣ, ଦାରିଦ୍ର୍ୟ-ଅଶିକ୍ଷାରୋଗ ବିରୋଧୀ ଆନ୍ଦୋଳନ, ଜମିଦାର ବିରୋଧୀ ଆନ୍ଦୋଳନ, କୁଷ୍ଠ ନିରାକରଣ ଆଦି କ୍ଷେତ୍ରରେ କାର୍ଯ୍ୟ ତାଙ୍କ ମହାନତାର ପରିଚୟ ଦିଏ ।  'ନେତାଜୀ ଆଉ ଫେରିନାହାନ୍ତି' ,  'ଫାଶୀ ମଞ୍ଚରେ ବିପ୍ଳବୀ ,  ପ୍ରତାରଣାର ଶହେ ବର୍ଷ ,  ସେହି ରକ୍ତାକ୍ତ ଅଗଷ୍ଟ ପନ୍ଦର ,  ଭାରତ ବିଭାଜନ ',  ରାଜଦ୍ରୋହୀ ,  ଅଗ୍ନି ଯୁଗର ଆହ୍ଲାନ ,  ରକ୍ତସ୍ନାତା ,  ବହ୍ନିମାନ ' ଆଦି ତାଙ୍କଦ୍ୱାରା ଲିଖିତ ପ୍ରସିଦ୍ଧ ପୁସ୍ତକ । ଦୀର୍ଘ ଦିନ ଧରି ଅସୁସ୍ଥତା ଭୋଗିବା ପରେ ୨୦୧୮ ମସିହା ମାର୍ଚ୍ଚ ମାସ ୩ ତାରିଖରେ କେନ୍ଦ୍ରାପଡ଼ାର ରାଜକନିକାଠାରେ ୯୧ ବର୍ଷ ବୟସରେ ତାଙ୍କର ଦେହାନ୍ତ ହୋଇଥିଲା । ପ୍ରାରମ୍ଭିକ ଜୀବନ ଦାସ ୧୯୨୭ ମସିହା ସେପ୍ଟେମ୍ବର ୩୦ ତାରିଖରେ ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାର ରାଜନଗର ବ୍ଲକ ଅନ୍ତର୍ଗତ ଜରିସାହିଠାରେ ଜନ୍ମଗ୍ରହଣ କରିଥିଲେ । ସେ ସେଠାର ନିଜ ମାମୁଁ ଘରେ ପିଲାବେଳୁ ବଢ଼ିଥିଲେ ଓ ସେଠାରେ ରହିଆସୁଥିଲେ ।
ପ୍ରାଲିଡୋକ୍ସାଇମ  ( 2- ) ହେଉଛି ଏକ ଔଷଧ ଯାହା ଅର୍ଗାନୋଫସଫେଟ, ଆଣ୍ଟିକୋଲିନେଷ୍ଟେରେଜ୍ ଏବଂ ସ୍ନାୟୁ ଏଜେଣ୍ଟ ବିଷକ୍ରିୟା ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଆଟ୍ରୋପିନ୍ ସହିତ ଏକତ୍ର ବ୍ୟବହୃତ ହୁଏ । ଏହା କାର୍ବାମେଟ ବିଷକ୍ରିୟା ଚିକିତ୍ସା ପାଇଁ ବ୍ୟବହୃତ ହୁଏ ନାହିଁ । ଏହା ଶିରା କିମ୍ବା ମାଂସପେଶୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅସ୍ପଷ୍ଟ ଦୃଷ୍ଟି, ମୁଣ୍ଡବିନ୍ଧା, ନିଦ୍ରାଳୁ ଭାବ, ଅଇ, ଦ୍ରୁତ ହୃଦସ୍ପନ୍ଦନ, ଉଚ୍ଚ ରକ୍ତଚାପ ଏବଂ ଇଞ୍ଜେକ୍ସନ ସ୍ଥାନରେ ଯନ୍ତ୍ରଣା ହୋଇପାରେ । ଏହା ଅକ୍ସାଇମ୍ ପରିବାରର ଏକ ଔଷଧ । ୧୯୬୪ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ପ୍ରାଲିଡକ୍ସାଇମକୁ ଅନୁମୋଦନ କରାଯାଇଥିଲା । ୨୦୨୧ ସୁଦ୍ଧା ଏହାର ଏକ ଗ୍ରାମ ପିଛା ମୂଲ୍ୟ ପ୍ରାୟ ୯୦ ଡଲାର ଥିଲା । ଆଟ୍ରୋପାଇନ୍ ଏବଂ ଡାଏଜେପାମ ସହିତ ଏକ ଅଟୋ ଇଞ୍ଜେକ୍ଟର ମଧ୍ୟ ଉପଲବ୍ଧ । କେତେକ ମିଲିଟାରୀ ସେମାନଙ୍କର ସୈନିକମାନଙ୍କୁ ଏହି ଅଟୋ ଇଞ୍ଜେକ୍ଟର ଯୋଗାନ୍ତି ।
ଇଲା ଗାନ୍ଧୀ  (ଜନ୍ମ: ୧ ଜୁଲାଇ ୧୯୪୦) ଜଣେ ଦକ୍ଷିଣ ଆଫ୍ରିକାର ଶାନ୍ତି କାର୍ଯ୍ୟକର୍ତ୍ତା ତଥା ପୂର୍ବତନ ରାଜନେତ୍ରୀ  । ସେ ୧୯୯୪ରୁ ୨୦୦୪ ପର୍ଯ୍ୟନ୍ତ ଦକ୍ଷିଣ ଆଫ୍ରିକାରେ ସଂସଦର ସଦସ୍ୟ ଭାବରେ କାର୍ଯ୍ୟ କରିଥିଲେ । ସଂସଦୀୟ କମିଟି ଦାୟିତ୍ୱରେ ରହି କଲ୍ୟାଣ ବିଭାଗ ଏବଂ ପବ୍ଲିକ୍ ଏଣ୍ଟରପ୍ରାଇଜେସ୍ କମିଟିର କାର୍ଯ୍ୟ ନିର୍ବାହ କରିବା ସହିତ ଆଡ୍ ହକ୍ କମିଟିର ଦାୟୀତ୍ବରେ ରହି ସେ  "ସରୋଗେଟ ମାତୂତ୍ୱ"  ଭଳି ବିଷୟ ପରିଚାଳନା କରିଥିଲେ । ସେ ଜଷ୍ଟିସ କମିଟିର ବିକଳ୍ପ ସଦସ୍ୟ ଥିଲେ ଏବଂ ନ୍ୟାୟପାଳିକା ଏବଂ ଆଇନ ପ୍ରଣାଳୀ ଉପରେ ଥିମ୍ କମିଟି-୫ରେ କାର୍ଯ୍ୟ କରିଥିଲେ । ସେ ହେଉଛନ୍ତି ମହାତ୍ମା ଗାନ୍ଧୀଙ୍କ ନାତୁଣୀ । ପ୍ରାରମ୍ଭିକ ଜୀବନ ଇଲା ଗାନ୍ଧୀ ୧ ଜୁଲାଇ ୧୯୪୦ରେ ମଣିଲାଲ ଗାନ୍ଧୀ ଏବଂ ସୁଶୀଲା ମଶ୍ରୁୱାଲାଙ୍କ କନ୍ୟା ଭାବେ ଡର୍ବାନଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା  ' '  ନାମକ ପତ୍ରିକାର ସଂପାଦକ ଥିଲେ । ମହାତ୍ମା ଗାନ୍ଧୀଙ୍କ ଏହି ନାତୁଣୀ ଇଲା ଗାନ୍ଧୀ ଦକ୍ଷିଣ ଆଫ୍ରିକାସ୍ଥ ଫିନିକ୍ସ ସେଟେଲମେଣ୍ଟରେ  (ଇରଣ୍ଡା, ଡର୍ବାନ୍ ଜିଲ୍ଲା) ଜନ୍ମଗ୍ରହଣ କରିଥିଲେ ଯେଉଁଠାରେ ସେ ତାଙ୍କ ଜୀବନର କିଛି ଗୁରୁତ୍ୱପୂର୍ଣ୍ଣ ତଥା ଗଠନମୂଳକ ବର୍ଷ ଅତିବାହିତ କରିଥିଲେ  । ଇଲା ନାଟାଲ ବିଶ୍ୱବିଦ୍ୟାଳୟରେ ବିଏ ଡିଗ୍ରୀ ଅଧ୍ୟୟନ କରିଥିଲେ ଏବଂ ପରେ  ୟୁନିସା ମାଧ୍ୟମରେ ସାମାଜିକ ବିଜ୍ଞାନରେ ସମ୍ମାନ   ଡିଗ୍ରୀ ଲାଭ କରିଥିଲେ । ପୂର୍ବତନ ନାଟାଲ୍ ବିଶ୍ୱବିଦ୍ୟାଳୟରେ ସେ ସ୍ନାତକ  ଡିଗ୍ରୀ ହାସଲ କରିଥିଲେ ଏବଂ ପରେ ରୁ ସମ୍ମାନ ସହିତ ସାମାଜିକ ବିଜ୍ଞାନରେ ମଧ୍ୟ ସ୍ନାତକ ଡିଗ୍ରୀ ହାସ୍ସଲ କରିଥିଲେ । ସ୍ନାତକ ପରେ ସେ ୧୫ ବର୍ଷ ପାଇଁ ଭେରୁଲମ୍ ଶିଶୁ ଏବଂ ପରିବାର କଲ୍ୟାଣ ସମିତି ଏବଂ ଡର୍ବାନ୍ ଇଣ୍ଡିଆନ୍ ଶିଶୁ ଏବଂ ପରିବାର କଲ୍ୟାଣ ସମିତି ସହିତ ସାମାଜିକ କର୍ମୀ ଭାବରେ କାର୍ଯ୍ୟ କରିଥିଲେ । ବୃତ୍ତିଗତ ଜୀବନ ଇଲା ଆରମ୍ଭରୁ ୧୯୯୧ ପର୍ଯ୍ୟନ୍ତ ମହିଳା ନାଟାଲ୍ ସଂଗଠନର କାର୍ଯ୍ୟନିର୍ବାହୀ ସଦସ୍ୟ ଭାବରେ କାର୍ଯ୍ୟ କରିଥିଲେ । ବର୍ଣ୍ଣବୈଷମ୍ୟ ବିରୋଧୀ ଆନ୍ଦୋଳନ ସମୟରେ ଗାନ୍ଧୀଙ୍କୁ ୧୯୭୫ ମସିହାରେ ରାଜନୈତିକ କାର୍ଯ୍ୟକଳାପରୁ ବାରଣ କରାଯାଇଥିଲା ଏବଂ ମୋଟ ନଅ ବର୍ଷ ପର୍ଯ୍ୟନ୍ତ ତାଙ୍କୁ ଗିରଫ କରାଯାଇଥିଲା । ଦକ୍ଷିଣ ଆଫ୍ରିକାରେ ବର୍ଣ୍ଣ ବୈଷମ୍ୟ ବିରୋଧରେ ସଂଗ୍ରାମ ସମୟରେ ତାଙ୍କର ଜଣେ ପୁଅ ନିହତ ହୋଇଥିଲେ । ସେ ୟୁନାଇଟେଡ୍ ଡେମୋକ୍ରାଟିକ୍ ଫ୍ରଣ୍ଟ୍ର ସଦସ୍ୟମାନଙ୍କ ମଧ୍ୟରେ ଥିଲେ, ଯିଏ ଫେବୃଆରୀ ୧୧, ୧୯୯୦ରେ ପୋଲ୍ସମୁର ଜେଲରୁ ମୁକ୍ତ ହେବା ପୂର୍ବରୁ ନେଲସନ ମଣ୍ଡେଲାଙ୍କ ସହ ସାକ୍ଷାତ କରିଥିଲେ । ସଂସଦରେ କାର୍ଯ୍ୟ କରିବା ପରେ ଗାନ୍ଧୀ ମହିଳାଙ୍କ ପ୍ରତି ଘରୋଇ ହିଂସା ବିରୋଧରେ ୨୪ ଘଣ୍ଟିଆ କାର୍ଯ୍ୟକ୍ରମ ପ୍ରସ୍ତୁତ କରିଥିଲେ, ଗାନ୍ଧୀ ବିକାଶ ଟ୍ରଷ୍ଟ ପ୍ରତିଷ୍ଠା କରିଥିଲେ, ଧାର୍ମିକ ବ୍ୟାପାର କମିଟିର ସଦସ୍ୟ ଭାବରେ କାର୍ଯ୍ୟ କରିଥିଲେ ଏବଂ ମାସିକ ଖବରକାଗଜର ତଦାରଖ କରିଥିଲେ । ସେ  'ମହାତ୍ମା ଗାନ୍ଧୀ ବିକାଶ ଟ୍ରଷ୍ଟ' ର ଅଧ୍ୟକ୍ଷ ମଧ୍ୟ ହୋଇଛନ୍ତି । ଇଲା ଗାନ୍ଧୀ ଅନେକ ବର୍ଷ ଧରି ଡର୍ବାନ୍ ୟୁନିଭରସିଟି ଅଫ୍ ଟେକ୍ନୋଲୋଜିର କୁଳପତି ଭାବରେ ମଧ୍ୟ କାର୍ଯ୍ୟ କରିଥିଲେ । ପୁରସ୍କାର ଏବଂ ସ୍ୱୀକୃତି ରାଜନୀତି ଏବଂ ସମାଜରେ ଇଲା ଗାନ୍ଧୀଙ୍କ ଅବଦାନ ବହୁଳ ଭାବରେ ସ୍ୱୀକୃତିପ୍ରାପ୍ତ - ୧  ଇଲା ଗାନ୍ଧୀ ୨୦୧୪ରେ ଭାରତର ରାଷ୍ଟ୍ରପତିଙ୍କଠାରୁ  "ପ୍ରବାସୀ ଭାରତୀୟ ସମ୍ମାନ"  ଗ୍ରହଣ କରିଛନ୍ତି । ୨  ୨୦୦୨ରେ ସେ କମ୍ୟୁନିଟି ଅଫ୍ ଖ୍ରୀଷ୍ଟ ଆନ୍ତର୍ଜାତୀୟ ଶାନ୍ତି ପୁରସ୍କାର ଗ୍ରହଣ କରିଥିଲେ । ୩  ୨୦୦୭ରେ ତାଙ୍କୁ ଭାରତ ସରକାରଙ୍କ ତରଫରୁ ପଦ୍ମ ଭୂଷଣ ସମ୍ମାନରେ ସମ୍ମାନିତ କରାଯାଇଥିଲା । ୪  ୨୦୧୩ରେ ତାଙ୍କୁ  "ଆନ୍ତର୍ଜାତୀୟ ଶାନ୍ତି ଦୂତ ପୁରସ୍କାର"  ପ୍ରଦାନ କରାଯାଇଥିଲା - ଯାହାକି ବିଶ୍ୱ ଶାନ୍ତି ଆନ୍ଦୋଳନ, ଭାରତଦ୍ୱାରା ପ୍ରଦାନ କରାଯାଇଥିବା ବିଦେଶୀ ଭାରତୀୟଙ୍କ ପାଇଁ ସମ୍ମାନ । ୫  ୨୦୧୪ରେ ସେ ନେଲସନ ମାଣ୍ଡେଲାଙ୍କଦ୍ୱାରା ସ୍ଥାପିତ  " " ର ଜଣେ ଭେଟେରାନ ଭାବରେ ସମ୍ମାନିତ ହୋଇଥିଲେ ।
ସତ୍ୟବାଦୀ ବଳିଆରସିଂହ  (ଜନ୍ମ: ୧୮ ଜୁନ ୧୯୫୦) ଜଣେ ଇତିହାସ ଗବେଷକ ଓ ଲେଖକ  । ଶଦୀଦ ରଘୁ ଦିବାକର, ରଣପୁର ବିଦ୍ରୋହ, ରଣପୁର ଇତିହାସ, ଲାଲମାଟିର କବିତା, ଜାତିର ଏକତା-ତ୍ରିରଙ୍ଗା ପତାକା, ଆମ ଜାତୀୟ ପତାକା, ନିର୍ବାଚନ- ଖୋର୍ଦ୍ଧା ଜିଲ୍ଲା, ଅତୀତରୁ ଏଯାବତ  ଖୋର୍ଦ୍ଧା ଜିଲ୍ଲା ନିର୍ବାଚନ, ପର୍ଯ୍ୟଟନରେ ଓଡ଼ିଶାର ଶାକ୍ତ ଓ ଶୈବ ପୀଠ, ଦୀନ ଜନତାର ସାଥୀ ହୃଷୀକେଶ ମୁଖୀ ଆଦି ପୁସ୍ତକର ରଚନା କରିଥିଲେ ଦିବାକର । ଏଥି ସ‌ହିତ ସେ ମହଲା ପତ୍ରିକାର ସମ୍ପାଦନା ମଧ୍ୟ କରିଛନ୍ତି । ଜନ୍ମ, ଶିକ୍ଷା ଏବଂ ଚାକିରୀ ସତ୍ୟବାଦୀ ବଳିଆରସିଂହ ୧୮ ଜୁନ ୧୯୫୦ ମସିହାରେ ନୟାଗଡ଼ ଜିଲ୍ଲାର ରଣପୁର ଥାନା ଅନ୍ତର୍ଗତ ଗଡ଼ବାଣିକିଲୋଠାରେ ଜନ୍ମଗ୍ରହଣ କରିଥିଲେ । ଗଡ଼ବାଣିକିଲୋ ହେଉଛି ଶହୀଦ ଦିବାକର ପରିଡ଼ାଙ୍କ ଗାଁ ଏବଂ ସତ୍ୟବାଦୀ ହେଉଛନ୍ତି ଦିବାକର ପରିଡ଼ାଙ୍କର ସମ୍ପର୍କୀୟ ପୁତୁରା । ସତ୍ୟବାଦୀ ୧୯୬୭ ମସିହାରେ ଗଡ଼ବାଣିକିଲୋ ଉଚ୍ଚ ବିଦ୍ୟାଳୟରୁ ଏକାଦଶ ଶ୍ରେଣୀ ପାସ କରିବା ପରେ ପୁରୀର ସାମନ୍ତ ଚନ୍ଦ୍ରଶେଖର ସ୍ୱୟଂଶାସିତ ମହାବିଦ୍ୟାଳୟରୁ ସ୍ନାତକ ହାସଲ କରିଥିଲେ । ଏହାପରେ ସେ ବାଣୀବିହାରରେ ରାଜନୀତି ବିଜ୍ଞାପନରେ ସ୍ନାତକୋତ୍ତର ହାସଲ କରିବା ପରେ ୧୯୭୩ ମସିହାରେ ନିଜ ଗ୍ରାମ ଗଡ଼ବାଣିକିଲୋ ଉଚ୍ଚ ବିଦ୍ୟାଳୟରେ ସରକାରୀ ଶିକ୍ଷକ ଭାବରେ ଯୋଗ ଦେଇଥିଲେ । ଏହାପରେ ପରେ ସେ ଶିକ୍ଷକରୁ ପ୍ରଧାନ ଶିକ୍ଷକ ଭାବରେ ନାରାୟଣୀପଡ଼ା ସରକାରୀ ମଧ୍ୟ ଇଂରାଜୀ ବିଦ୍ୟାଳୟ, ଗୋଡ଼ିକିଲୋ ମଧ୍ୟ ଇଂରାଜୀ ବିଦ୍ୟାଳୟମାନଙ୍କରେ କାର୍ଯ୍ୟ କରିଥିଲେ । ପରବର୍ତ୍ତୀ ସମୟରେ ସେ ସ୍କୁଲ ସବ୍‌ଇନ୍ସପେକ୍ଟର, ନନ୍‌ଫର୍ମାଲ ଏଜୁକେଶନର କୋ-ଅର୍ଡିନେଟର ଭାବରେ ମଧ୍ୟ କରିଥିଲେ । ଶେଷରେ ୨୦୦୮ ମସିହାରେ ଚାକିରୀରୁ ଅବସର ନେଇଥିଲେ । ଐତିହାସିକ ଲେଖକ ସତ୍ୟବାଦୀ ଶିକ୍ଷା କ୍ଷେତ୍ରରେ ନିଜର କାର୍ଯ୍ୟ ଶେଷ କରିବା ପରେ ଇତିହାସ ଉପରେ ମଧ୍ୟ ଅନେକ ଗବେଷଣା କରିଛନ୍ତି । ଜଣେ ଐତିହାସିକ ଭାବରେ ସେ ତାଙ୍କର ଗବେଷଣାର ତ‌ଥ୍ୟକୁ ନେଇ କିଛି ପୁସ୍ତକ ମଧ୍ୟ ରଚନା କରିଛନ୍ତି । ତାଙ୍କ ରଚିତ ପୁସ୍ତକଗୁଡ଼ିକ ହେଲା; ଶହିଦ ରଘୁ ଦିବାକର, ରଣପୁର ବିଦ୍ରୋହ, ରଣପୁର ଇତିହାସ, ଲାଲମାଟିର କବିତା ସଙ୍କଳନ, ଜାତିର ଏକତା-ତ୍ରିରଙ୍ଗା ପତାକା, ଆମ ଜାତୀୟ ପତାକା, ନିର୍ବାଚନ- ଖୋର୍ଦ୍ଧା ଜିଲ୍ଲା, ଅତୀତରୁ ଏଯାବତ  ଖୋର୍ଦ୍ଧା ଜିଲ୍ଲା ନିର୍ବାଚନ, ପର୍ଯ୍ୟଟନରେ ଓଡ଼ିଶାର ଶାକ୍ତ ଓ ଶୈବ ପୀଠ, ଦୀନ ଜନତାର ସାଥୀ ହୃଷୀକେଶ ମୁଖୀ, ଇତ୍ୟାଦି । ଗବେଷଣାର ତ‌ଥ୍ୟ ଅନୁସାରେ ପୁସ୍ତକ ଲେଖିବା ବ୍ୟତୀତ ସତ୍ୟବାଦୀଙ୍କର ଲିଖିତ ସ୍ତମ୍ଭ ମଧ୍ୟ ବିଭିନ୍ନ ଖବର କାଗଜ ଏବଂ ପତ୍ରପତ୍ରିକାରେ ପ୍ରକାଶ ପାଇଥାଏ । ତାଙ୍କ ରଚିତ ପାଖାପାଖି ୫୦୦ରୁ ଉର୍ଦ୍ଧ୍ୱ ସ୍ତମ୍ଭ ବିଭିନ୍ନ ସମ୍ବାଦପତ୍ର ଏବଂ ପତ୍ରପତ୍ରିକାରେ ପ୍ରକାଶ ପାଇଛି । ଏତଦ୍‌ବ୍ୟତୀତ ଖୋର୍ଦ୍ଧା ବିଷୁବ ମିଳନ ସମିତି, କୋଣାର୍କ ସାହିତ୍ୟ ସଂସଦ ପରି ଅନେକ ସାହିତ୍ୟ ସଂଗଠନ ସହ ମଧ୍ୟ ସେ ଜଡ଼ିତ ଅଛନ୍ତି । ରଚିତ ପୁସ୍ତକ ବିଭିନ୍ନ ପତ୍ରପତ୍ରିକାରେ ସତ୍ୟବାଦୀଙ୍କ ଶତାଧିକ ସ୍ତମ୍ଭ ଓ ପ୍ରବନ୍ଧ ଲେଖା ପ୍ରକାଶିତ ହୋଇଛି ।
ଦାଶରଥି ମୁଣ୍ଡ ଜଣେ ଓଡ଼ିଆ ଲେଖକ ତଥା ନାଟ୍ୟକାର, ଯିଏକି ୧୯୮୬ ମସିହାରେ ତାଙ୍କ ରଚିତ ପୁସ୍ତକ କ୍ୟାକ୍‌ଟସ୍‌ର ସଲିଲକି ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।
ଚାଗାସ୍ ରୋଗ, ଇଂରାଜୀରେ , ବା ଆମେରିକାନ୍ ଟ୍ରିପାନୋସୋମିଆସିସ୍  , ଏକ ଗ୍ରୀଷ୍ମ ମଣ୍ଡଳୀୟ ଓ ପରଜୀବୀ ରୋଗ ଯାହା ଟ୍ରିପାନୋସୋମାକୃଜି ନାମକ ଏକ ପ୍ରୋଟୋଜୋଆଦ୍ୱାରା ହୁଏ । କିସିଙ୍ଗ ବଗ୍ ନାମକ ଏକ ପ୍ରକାର କୀଟଦ୍ୱାରା ଏହା ବ୍ୟାପେ । ଏ ରୋଗରେ ସମୟାନୁକ୍ରମେ ଲକ୍ଷଣ ପରିବର୍ତ୍ତୀତ ହୁଏ । ଆରମ୍ଭରେ କିଛି ଲକ୍ଷଣ ନ ଥାଏ ବା ସାମାନ୍ୟ ରହେ, ସେଗୁଡ଼ିକ; ଜ୍ୱର, ଲସିକା ଗ୍ରନ୍ଥି ଫୁଲା, ମୁଣ୍ଡବଥା ଓ କାମୁଡ଼ା ସ୍ଥାନରେ ଫୁଲିବା । ୮ରୁ ୧୨ ସପ୍ତାହ ପରେ ରୋଗ କ୍ରନିକ ସ୍ତରକୁ ଯାଏ ଓ ଏମାନଙ୍କ ମଧ୍ୟରୁ ୬୦-୭୦% କୌଣସି ଲକ୍ଷଣ ଦେଖାନ୍ତି ନାହିଁ । ବଳକା ୩୦-୪୦% ରୋଗୀ ପ୍ରଥମ ସଂକ୍ରମଣର ୧୦ରୁ ୩୦ ବର୍ଷ ପରେ ପରବର୍ତ୍ତୀ ଲକ୍ଷଣ ଦେଖାନ୍ତି । ଏମାନଙ୍କର ହୃତ୍‌ପିଣ୍ଡ ନିଳ‌ୟ ବଡ଼ ହୋଇଯାଇ ୨୦ରୁ ୩୦% ରୋଗୀଙ୍କର ହୃତ୍‌ପିଣ୍ଡ ଫେଲ ହୁଏ । ପ୍ରାୟ ୧୦ % ରୋଗୀଙ୍କର ଏସୋଫେଗସ୍ ବଡ଼ ହୋଇଯାଏ କିମ୍ବା କୋଲୋନ ବଡ଼ ହୋଇଯାଏ । ଟି.କ୍ରୁଜି  (ଇଂରାଜୀରେ . ) ମଣିଷ ଓ ଅନ୍ୟ ସ୍ତନ୍ୟପାୟୀ ଜୀବଙ୍କ ପାଖକୁ ଟ୍ରାଏଟୋମିନି ସବ୍‌ଫ୍ୟାମିଲିର ରକ୍ତଶୋଷୀ କିସିଙ୍ଗ ବଗଦ୍ୱାରା ବ୍ୟାପେ  । ଏହି କୀଟଗୁଡ଼ିକର ଆନେକ ସ୍ଥାନୀୟ ନାମ ଥାଏ ଯେପରିକି ଭିଞ୍ଛୁଆ ନାମ ଆର୍ଜେଣ୍ଟିନା, ବୋଲିଭିଆ, ଚିଲି ଓ ପାରାଗୁଏ; ବ୍ରାଜିଲରେ ବାର୍ବିରୋ, କୋଲୋମ୍ବିଆରେ ପିଟୋ, ମଧ୍ୟ ଆମେରିକାରେ ଚିଞ୍ଚେ ଓ ଭେନେଜୁଏଲାରେ ଚିପୋ । ରକ୍ତ ଟ୍ରାନ୍‌ସଫ୍ୟୁଜନ, ଅଙ୍ଗ ପ୍ରତିରୋପଣ, ପରଜୀବୀ ଅପମିଶ୍ରିତ ଖାଦ୍ୟ, ମାଆଠାରୁ ଶିଶୁକୁ ଏ ରୋଗ ବ୍ୟାପେ । ଅଣୁବୀକ୍ଷଣ ଯନ୍ତ୍ରରେ ରକ୍ତ ପରୀକ୍ଷା କରି ପରଜୀବୀ ଦେଖିଲେ ରୋଗ ନିର୍ଣ୍ଣୟ କରିହୁଏ । ରକ୍ତରେଟି କ୍ରୁଜି ନିମନ୍ତେ ଆଣ୍ଟିବଡି ମିଳିଲେ କ୍ରନିକ ରୋଗ ନିର୍ଣ୍ଣୟ କରାଯାଏ । କିସିଙ୍ଗ ବଗ ମାରିବା ଓ ତାଙ୍କ କାମୁଡ଼ାରୁ ରକ୍ଷା ପାଇବା ଚେଷ୍ଟା କଲେ ରୋଗ ପ୍ରତିରୋଧ କରିହୁଏ । ଟ୍ରାନ୍‌ସଫ୍ୟୁଜନ ନିମିତ୍ତ ଥିବା ରକ୍ତ ସ୍କ୍ରିନିଙ୍ଗ କରି ପ୍ରତିରୋଧ କରିହୁଏ । ୨୯୧୩ ମସିହା ପର୍ଯ୍ୟନ୍ତ କୌଣସି ଟିକା ଏହା ନିମନ୍ତେ ବାହାରି ନାହିଁ । ବେଞ୍ଜିନିଡାଜୋଲ   କିମ୍ବା ନିଫୁର୍ଟିମୋକ୍‌ସ   ଔଷଧ ସାହାଯ୍ୟରେ ଏହି ରୋଗ ଆରମ୍ଭରେ ଚିକିତ୍ସା କରାଯାଏ । ରୋଗ ଆରମ୍ଭରେ ଔଷଧ ଦେଲେ ରୋଗ ଆରୋଗ୍ୟ ହୁଏ କିନ୍ତୁ ସମୟ ବିତିଗଲେ କମ ଫଳପ୍ରଦ ହୁଏ । କ୍ରନିକ ରୋଗରେ ଦେଲେ ପ୍ରାନ୍ତୀୟ ଲକ୍ଷଣ ସମୂହ ହେବାକୁ ଡେରି ଲାଗେ । ବେଞ୍ଜିନିଡାଜୋଲ ଓ ନିଫୁର୍ଟିମୋକ୍‌ସ ଔଷଧ ଦେଲେ ୪୦ % ରୋଗୀଙ୍କର ପାର୍ଶ୍ୱପ୍ରତିକ୍ରିୟା ଦେଖାଯାଏ । ଏଥିରେ ଚର୍ମ ରୋଗ, ମସ୍ତିଷ୍କ ଅବ୍ୟବସ୍ଥା, ଓ ହଜମ ସିସ୍ଟମ ପ୍ରତିକ୍ରିୟା ଦେଖାଯାଏ । ହିସାବ କରି ଦେଖାଯାଇଛି, ୭ରୁ ୮ ନିୟୁତ ଲୋକ ମଧ୍ୟରୁ ମେକ୍ସିକୋ, ମଧ୍ୟ ଆମେରିକା ଓ ଦକ୍ଷିଣ ଆମେରିକାରେ ଅଧିକାଂଶ ଲୋକଙ୍କର ଚାଗାସ୍ ରୋଗ ଅଛି । ଏହା ଯୋଗୁ ୨୦୦୬ ମସିହାରେ ୧୨,୫୦୦ ମୃତ୍ୟୁ ହୋଇଥିଲା । ରୋଗ ଭୋଗୁଥିବା ଅଧିକାଂଶ ଲୋକ ଦରିଦ୍ର ଓ ଅଧିକାଂଶ ଲୋକ ଅନୁଭବ କରିପାରନ୍ତିନି ଯେ ସେମାନଙ୍କର ଏହି ରୋଗ ଅଛି । ଘନ ଜନବସତି ବୃଦ୍ଧି ପାଉଥିବା ଅଞ୍ଚଳରେ ଚାଗାସ୍ ରୋଗ ହେଉଥିବାରୁ ଅଧୁନା ୟୁରୋପ ଓ ଯୁକ୍ତରାଷ୍ଟ୍ର ଆମେରିକାର ଅନେକ ଦେଶମାନଙ୍କରେ ଏହା ଦେଖାଯାଉଛି । ଏହି ଅଞ୍ଚଳମାନଙ୍କରେ ରୋଗୀ ସଂଖ୍ୟା ୨୦୧୪ ସୁଦ୍ଧା ବଢ଼ୁଛି । କାର୍ଲୋସ ଚାଗାସ୍ ପ୍ରଥମେ ୧୯୦୯ ମସିହାରେ ଏହି ରୋଗର ବର୍ଣ୍ଣନା କରିଥିଲେ ଯାହାଙ୍କ ନାମ ଅନୁସାରେ ଏହି ରୋଗ ନାମିତ ହୋଇଛି । ଏହି ରୋଗ ୧୫୦ରୁ ଉରଦ୍ଧ୍ୱ ପଶୁମାନଙ୍କୁ ଆକ୍ରମଣ କରେ ।
ମାଧବୀ ସରଦେସାଇ‌  (୧୯୬୨-୨୦୧୫) ଜଣେ ଭାରତୀୟ ଶିକ୍ଷାବିତ୍ ଥିଲେ  । ସେ କୋଙ୍କଣୀ ସାହିତ୍ୟ ପତ୍ରିକା ଜାଗର ସମ୍ପାଦକ ଥିଲେ ଏବଂ ଜଣେ ପଣ୍ଡିତ, ପ୍ରକାଶକ ଓ ଲେଖିକା ଯିଏ ମୁଖ୍ୟତଃ ଗୋଆରେ କୋଙ୍କଣୀ ଭାଷାରେ କାର୍ଯ୍ୟ କରିଥିଲେ । ସେ ଗୋଆ ବିଶ୍ୱବିଦ୍ୟାଳୟର କୋଙ୍କଣୀ ବିଭାଗର ମୁଖ୍ୟ ଥିଲେ । ୨୨ ଡିସେମ୍ବର ୨୦୧୪ ମସିହାରେ ସେ କର୍କଟ ରୋଗରେ ମୃତ୍ୟୁ ବରଣ କରିଥିଲେ । ଜୀବନୀ ସରଦେସାଇ ନିଜର ପ୍ରାଥମିକ ଶିକ୍ଷା କୋଙ୍କଣୀ ମାଧ୍ୟମିକ ଶିକ୍ଷାରେ କରିଥିଲେ ଏବଂ ପରେ ଚୋଗୁଲେ କଲେଜ, ମାର୍ଗାଓ ଇଂରାଜୀ ଏବଂ ଦର୍ଶନ ଶାସ୍ତ୍ରରେ ସ୍ନାତକ ହାସଲ କରିଥିଲେ । ସେ ଭାଷା ବିଜ୍ଞାନରେ ଏମ.ଏ କରିଥିଲେ ଏବଂ ତାଙ୍କର ଏମ.ଫିଲ ଡିଗ୍ରୀ ପାଇଁ  "କୋଙ୍କଣୀ ବ୍ୟାକରଣର କିଛି ଦୃଷ୍ଟିକୋଣ"  ଉପରେ କାର୍ଯ୍ୟ ଉପସ୍ଥାପନ କରିଥିଲେ । ଗୋଆ ବିଶ୍ୱବିଦ୍ୟାଳୟର ଇଂରାଜୀ ବିଭାଗରେ  'କୋଙ୍କଣୀ ଉପରେ ଆଭିଧାନିକ ପ୍ରଭାବର ଏକ ତୁଳନାତ୍ମକ ଭାଷାଭିତ୍ତିକ ଏବଂ ସାଂସ୍କୃତିକ ଅଧ୍ୟୟନ'  ଉପରେ ତାଙ୍କର ପିଏଚଡି ଥିଲା । ସେ  "କୋଙ୍କଣୀ ଭାଷା ଉପରେ ପର୍ତ୍ତୁଗୀଜର ପ୍ରଭାବ"  ଏବଂ ଶେନୋଇ ଗୋଏମ୍ବାବଙ୍କର  "ଭାଷାଭାଷୀ ପ୍ରତିଭା"  ପ୍ରସଙ୍ଗରେ କାର୍ଯ୍ୟ କରିଥିଲେ । ସେ କୋଙ୍କଣୀ ଭାଷା, ସାହିତ୍ୟ ଏବଂ ଭାଷା ବିଜ୍ଞାନ ଉପରେ ନିଜର ଗବେଷଣା ପ୍ରକାଶ କରିଥିଲେ ଏବଂ କବିତା, ପ୍ରବନ୍ଧ ଓ କ୍ଷୁଦ୍ରଗଳ୍ପ ମଧ୍ୟ ଲେଖିଥିଲେ । ସେ ମାସିକ ଜାଗର କାର୍ଯ୍ୟନିର୍ବାହୀ ସମ୍ପାଦକ ଭାବରେ କାର୍ଯ୍ୟ କରିଥିଲେ ଏବଂ ଅଗଷ୍ଟ ୨୦୦୭ଠାରୁ ଏହାର ସମ୍ପାଦକ ଥିଲେ । ମାଧବୀ ସରଦେସାଇ ୨୨ ଡିସେମ୍ବର ୨୦୧୪ ମସିହାରେ ମୃତ୍ୟୁବରଣ କରିଥିଲେ । ପୁସ୍ତକ ଭାସା-ଭାସ  ଭାଷା ବିଜ୍ଞାନ ଉପରେ ଏକ ପୁସ୍ତକ  । ଇକା ଭିଚରାଛି ଜୀବିତ କଥା  ଏକ ଚିରନ୍ତନ କାହାଣୀ  । ମାନକୁଲ୍ଲୋ ରାଜ କୁନଭୋର  (ଶିଶୁ ଉପନ୍ୟାସ), ଦି ଲିଟିଲ୍ ପ୍ରିନ୍ସ  ଫ୍ରେଞ୍ଚରୁ କୋଙ୍କାଣୀ ପର୍ଯ୍ୟନ୍ତ ଅନୁବାଦ  । ମନ୍ଥାନ  ପ୍ରବନ୍ଧ ସଂଗ୍ରହ  । ପୁରସ୍କାର ଏବଂ ସମ୍ମାନ ସରଦେସାଇ କୋଙ୍କଣୀ ଭାଷାରେ ନିଜର ପୁସ୍ତକ  "ମନ୍ଥାନ" ର ସୃଜନଶୀଳ ଲେଖା ପାଇଁ ୨୦୧୪ ମସିହାରେ ଦିଲ୍ଲୀର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ଏହାପୂର୍ବରୁ, ସେ ୧୯୯୮ ମସିହାରେ  "ଇକା ଭିଚରାଛି ଜୀବିତ କଥା"  ପୁସ୍ତକର ଅନୁବାଦ ପାଇଁ ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।
ଅଶ୍ୱିନି ନକ୍ଷତ୍ର ଯୁକ୍ତ ପୂର୍ଣ୍ଣିମା ପଡ଼ୁଥିବା ଚାନ୍ଦ୍ରମାସକୁ ଆଶ୍ୱିନ ବା ଅଶିଣ ମାସ କୁହାଯାଏ । ଏହାର ପୂର୍ବବର୍ତ୍ତୀ ମାସ ଭାଦ୍ରବ ଓ ପରବର୍ତ୍ତୀ ମାସ କାର୍ତ୍ତିକ । ଏହା ଓଡ଼ିଆ ହିନ୍ଦୁମାନଙ୍କର ଷଷ୍ଠ ଚାନ୍ଦ୍ରମାନ ମାସ। ଏହା ଓ ଏହାର ପୂର୍ବବର୍ତ୍ତୀ ମାସ ଶରତ ଋତୁ। ପର୍ବପର୍ବାଣି ଆଶ୍ୱିନ ମାସର ପ୍ରଥମ ପକ୍ଷ ପିତୃ ପକ୍ଷ ଏବଂ ପରବର୍ତ୍ତୀ ପକ୍ଷ ଦେବୀ ପକ୍ଷ ଭାବେ ପାଳନ କରାଯାଏ ।
ମାରିଚୀ ମନ୍ଦିର ଓଡ଼ିଶାର ବାଲେଶ୍ୱର ଜିଲ୍ଲାର ଅଯୋଧ୍ୟାଠାରେ ଥିବା ଏକ ପୁରାତନ ବୌଦ୍ଧ ଓ ହିନ୍ଦୁ ମନ୍ଦିର । ମାରିଚୀ ଦେବୀ ଅଯୋଧ୍ୟା ଗ୍ରାମର ଇଷ୍ଠଦେବୀ ଏବଂ ଜଣେ ବୌଦ୍ଧ ଦେବୀ । ଗମନାଗମନ ଏହା ସଜନାଗଡ଼ଠାରୁ ୯ କି.ମି. ଦୂରରେ ଅବସ୍ଥିତ । ସେଠାରୁ ଏକ ଡାହାଣ ହାତୀ ପଥରେ ୯ କି.ମି. ଗଲେ ଅଯୋଧ୍ୟା ଗାଁରେ ଏହି ମନ୍ଦିର ଅବସ୍ଥିତ । ଏହା ବାଲେଶ୍ୱର ଜିଲ୍ଲାର ସଦରମହକୁମାଠାରୁ ମାତ୍ର ୨୦ କିମି ଦୂରରେ ଥିବା ଅଯୋଧ୍ୟା ଗ୍ରାମରେ ଅବସ୍ଥିତ । ଏହା ଜିଲ୍ଲାର ସଦର ମହକୁମା ସହ ଉନ୍ନତ ମାନର ସଡକ ପଥଦ୍ୱାରା ସଂଯୁକ୍ତ । ବାଲେଶ୍ୱରଠାରୁ ଏ ଗ୍ରାମକୁ କୌଣସି ସମୟରେ ବସ‍ କିମ୍ବା ଟ୍ରେକରରେ ଯାଇହେବ । କିମ୍ବା ଟ୍ୟାକ୍ସି କରି ମଧ୍ୟ ଯାଇ ପାରିବେ । ଏ ଗ୍ରାମ ଅନ୍ୟ ଏକ ପଥଦ୍ୱାରା ମଧ୍ୟ ସଂଯୁକ୍ତ , ଯାହା ନୀଳଗିରିଠାରୁ ମାତ୍ର ୧୪ କିମିର ଦୂରତା ବିଶିଷ୍ଟ । ଏହାର ନିକଟତମ ରେଳ ଷ୍ଟେସନ ବାଲେଶ୍ୱର । ଇତିହାସ ଓ ମନ୍ଦିର ଗଠନ ଏହି ମନ୍ଦିରଟି ଏକ ଉତ୍କଳୀୟ ଶୈଳୀର ପିଢ଼ା ବିମାନ ମନ୍ଦିର । ମୂଳ ମନ୍ଦିର ଆଗରେ ଏକ ଜଗମୋହନ ରହିଛି । ଏଥି ମଧ୍ୟରେ ୧୧ଶ ଶତକର ଅନେକ ତନ୍ତ୍ର, ବୌଦ୍ଧ ଓ ଜୈନ ସଙ୍କେତ ଓ ମୂର୍ତ୍ତି ରହିଛି । ଏହା ସୋମବଂଶୀ କେଶରୀ ରାଜମାନଙ୍କ ଦେଇ ତିଆରି । ଏଠାରେ ଅନେକ ପୁରାତନ ସାଙ୍କେତିକ ମୂର୍ତ୍ତି ଯଥା ମୋଟ ୫ଟି ବୌଦ୍ଧ ମୂର୍ତ୍ତି, ବରାହୀ ଆଦି ରହିଛନ୍ତି । ଗର୍ଭଗୃହରେ ମଞ୍ଜୁଶ୍ରୀ, ମାରିଚୀଙ୍କର ୨ଟି ମୂର୍ତ୍ତି ତଥା ତାରା, ଅବଲୋକିତେଶ୍ୱର ଆଦି ମୂଋତ୍ତି ରହିଛି । ମନ୍ଦିର ପଛ କାନ୍ଥରେ ଚାରୋଟି ହାତ ଥିବା ବରାହୀ, ଭୂମିସ୍ପର୍ଶ ମୁଦ୍ରାରେ ବୁଦ୍ଧ, ଜୈନ ତୀର୍ଥଙ୍କର ଆଦି ଦେଖିବାକୁ ମିଳିଥାଏ । ଯଦିଓ ମୂଳ ବିଗ୍ରହଟି ଦୁର୍ଗାଙ୍କ ରୂପରେ ପୂଜା ପାଇଥାଏ, ଭଲ ଭାବରେ ଦେଖିଲେ ଜଣାଯାଏ ଯେ ଏହା ଏକ ମହାଯାନ ଠାକୁରାଣୀ ମାରିଚୀଙ୍କ ମୂର୍ତ୍ତି ଯାହା ବାକି ଦୁଇଟି ମୂର୍ତ୍ତି ମଧ୍ୟରେ ରହିଛି । ମନ୍ଦିରର ଗର୍ଭଗୃହରେ ୧୧ଶ ଶତକର ତିନୋଟି ପ୍ରଧାନ ମୂର୍ତ୍ତି ରହିଛି । ଏଠାରେ ଏକ ପିଢ଼ା ବିମାନ ଓ ଆର.ସି.ସି. ନିର୍ମିତ ସମତଳ ମଣ୍ଡପ ରହିଛି । ମନ୍ଦିରଟି ଚୂନ ପଥରରେ ତିଆରି ।